cyanic-selkie/wikianc huggingface dataset:
സേച്ച്
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 395 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 344 പുരുഷന്മാരും 51 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.41 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20.76 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സേച്ച് ലെ 1000 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വൈഷ്ണവയാഗം
രാജസൂയത്തിനു തുല്യമാണെന്ന് പണ്ഡിതന്മാർ അഭിപ്രായപ്പെടുന്ന യാഗമാണ്‌ വൈഷ്ണവയാഗം.
രാജസൂയം പോലെ നീണ്ടു നില്കുന്നതും, ദിഗ്വിജയം നടത്തി രാജാക്കളെയെല്ലാം ജയിച്ചു ധനം സംപാദിച്ചു നടത്തേണ്ടതുമാണ് ഈ യാഗം. രാജസൂയത്തിനു തുല്യമായ സങ്കീര്ണ്ണമായ ചടങ്ങുകളും ഇതിനുണ്ട്.
ദുര്യോധനന്റെ വൈഷ്ണവയാഗം
പാണ്ഡവരെ കാട്ടിലേക്കയച്ച ശേഷം ദുര്യോധനൻ രാജസൂയം നടത്താൻ തീരുമാനിക്കുന്നു. എന്നാൽ അഗ്രജനായ യുധിഷ്ഠിരൻ ജീവിച്ചിരിക്കെ ദുര്യോധനന് ഇത് നടത്താൻ വിധിയില്ലെന്നു പണ്ഡിതന്മാർ അഭിപ്രായപ്പെടുന്നു. തുടർന്ന് നടന്ന ചർച്ചയിൽ, രാജസൂയത്തിനു തുല്യം ഫലം നല്കുന്നതും , ലോകത്തിൽ വിഷ്ണു മാത്രം അനുഷ്ഠിച്ചിട്ടുള്ളതുമായ മറ്റൊരു യാഗമുണ്ടെന്നും, അത് ദുര്യോധനന് നടത്താമെന്നും പണ്ഡിതന്മാരായ ഋഷിമാർ വിധിച്ചു. അതാണ്‌ വൈഷ്ണവയാഗം.
ഇതിന്റെ നടത്തിപ്പിനായി കർണ്ണൻ ദിഗ്വിജയം ചെയ്തു സകല രാജാക്കന്മാരെയും ജയിച്ചു. അത്തരത്തിൽ ദുര്യോധനൻ അതിശ്രേഷ്ഠ്ടമായ വൈഷ്ണവയാഗം അനുഷ്ട്ടിക്കുകയും, ദുഷ്ട്ടരാജാക്കന്മാർക്കിടയിൽ ഒന്നാമനായിത്തീരുകയും ചെയ്തു.
അവലംബം
ghoshayathra
വർഗ്ഗം:യാഗങ്ങൾ
പിച്ചാവരം
പിച്ചാവരം തമിഴ്നാടിന്റെ കിഴക്കുവശത്തുള്ള കടലൂർ ജില്ലയിലുള്ള പട്ടണമാണ്. 1100 ഏക്കറിൽ പടർന്നു കിടക്കുന്ന കണ്ടൽ കാടുകളുടെ തുരുത്താണ് പിച്ചാവരം. ലോകത്തിലെ ഏറ്റവും വലിയ കണ്ടൽക്കാടായ പശ്ചിമ ബംഗാളിലെ സുന്ദർബൻ കഴിഞ്ഞാൽ രണ്ടാമത്തെ ഏറ്റവും വലിയ കണ്ടൽക്കാട് പിച്ചാവരത്തിലേതാണ്. ആയിരക്കണക്കിന് പക്ഷികളുടെ വിഹാരകേന്ദ്രം കൂടിയാണ് പിച്ചാവരം. നവംബർ മുതൽ ഫെബ്രുവരി വരെയുള്ള ദേശടന പക്ഷികൾ ഇവിടെ എത്തുന്നത്.
അവലംബങ്ങൾ
വർഗ്ഗം:തമിഴ്‌നാടിന്റെ ഭൂമിശാസ്ത്രം വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:കടലൂർ ജില്ല
ബോഡിബിൽഡിങ്ങ്
right|thumbnail|upright|190px|[[യൂഗൻ സാൻഡോ, "ആധുനിക ബോഡി ബിൽഡിംഗിന്റെ പിതാവ്"]]
ബോഡി ബിൽഡിംഗ് അഥവാ ശരീരപുഷ്ടി, ശരീരസൗന്ദര്യവും ബലവും ആരോഗ്യവും വർദ്ധിപ്പിക്കാൻ പേശികളെ പോഷിപ്പിക്കുന്ന പ്രക്രിയ ആണ്. ഇതിനായി ചിട്ടയായ വ്യായാമവും കൃത്യമായ ഭക്ഷണക്രമീകരണവും ആവശ്യമാണ്. ഇതിനു വേണ്ടി പരിശ്രമിക്കുന്ന ആളെ ബോഡി ബിൽഡർ എന്നു വിളിക്കുന്നു. ബോഡി ബിൽഡിംഗ്, ഒരു മൽസര ഇനമായും നടത്തപ്പെടുന്നു. പ്രായം കൂടുമ്പോൾ ശരീരത്തിന് ഉണ്ടാകുന്ന മാറ്റങ്ങളെ ഒരു പരിധിവരെ ചെറുക്കാനും ഫിറ്റ്നസ് നിലനിർത്താനും ബോഡി ബിൽഡിംഗ്‌ സഹായിക്കുന്നു. പേശികളുടെ ബലക്കുറവ് മൂലം ഉണ്ടാകാറുള്ള അസുഖങ്ങൾ, ജീവിതശൈലീ രോഗങ്ങൾ എന്നിവക്കുള്ള സാധ്യത കുറക്കാനും ഇത് അനുയോജ്യമാണ്. എന്നാൽ രോഗികൾ ഇത്തരം വ്യായാമമുറകൾ പരിശീലിക്കുന്നതിന് മുൻപായി വിദഗ്ദ്ധ നിർദ്ദേശം തേടേണ്ടതാകുന്നു. പ്രോട്ടീൻ കൂടുതലും, വിറ്റാമിനുകൾ, നാരുകൾ, ലവണങ്ങൾ എന്നിവയടങ്ങിയതും അന്നജം കുറഞ്ഞതുമായ പോഷകാഹാരമാണ് ബോഡി ബിൽഡർമാർ തെരെഞ്ഞെടുക്കാറുള്ളത്. ഭാരം ഉപയോഗിച്ച് കൊണ്ടുള്ള പല വ്യായാമങ്ങളും ഇവർ ചെയ്യാറുണ്ട്. ട്രെയിനർമാരും ഫിസിയോതെറാപ്പിസ്റ്റുകളും ധാരാളം ജിംനേഷ്യങ്ങളും ഈ മേഖലയിൽ പ്രവർത്തിക്കുന്നുണ്ട്. പല സിനിമാതാരങ്ങളും മോഡലുകളും ശരീര സൗന്ദര്യം മെച്ചപ്പെടുത്താൻ ഈ മാർഗ്ഗം അവലംബിക്കാറുണ്ട്. എന്നാൽ ചിലർ എളുപ്പത്തിൽ ബോഡി ബിൽഡിംഗിന് വേണ്ടി സ്റ്റിറോയ്ഡ് അടങ്ങിയ പുരുഷഹോർമോണുകൾ അമിതമായി ഉപയോഗിക്കുന്നത് പാർശ്വഫലങ്ങൾ ഉണ്ടാക്കാം എന്ന്‌ വിദഗ്ദ്ധർ മുന്നറിയിപ്പ് നൽകുന്നു.
യൂഗൻ സാൻഡോ ആധുനിക ബോഡി ബിൽഡിംഗിന്റെ പിതാവ് എന്ന് അറിയപ്പെടുന്നു. അർണോൾഡ് സ്വാറ്റ്സെനെഗർ, സ്റ്റീവ് റീവ്സ്, റോണി കോൾമാൻ തുടങ്ങിയവർ പ്രമുഖ ബോഡി ബിൽഡർമാരിൽ ചിലരാണ്.
പ്രമുഖ ബോഡിബിൽഡർമാർ
വർഗ്ഗം:കായികം
സോഫി അലകിജ
സ്വകാര്യ ജീവിതം
1993 ഫെബ്രുവരി 8-ന് എഫിക് (ക്രോസ്-സ്റ്റേറ്റ് കലബാറിലെ ഒരു ഗോത്രം) ലെബനീസ് വംശജരായ ഒരു ഇസ്ലാമിക കുടുംബത്തിലാണ് അലകിജ ജനിച്ചത്.
കരിയർ
2010-ൽ തന്റെ മുൻ കാമുകൻ വിസ്‌കിഡിന്റെ ഹോള അറ്റ് യുവർ ബോയ് മ്യൂസിക് വീഡിയോയിലെ പ്രധാന നർത്തകിയായി അവർ അഭിനയിച്ചു.
ഡ്രോയിംഗ് സ്‌ട്രാൻഡ്‌സ്, ഗെറ്റിംഗ് ഓവർ ഹിസ്, സ്മോൾ ചോപ്‌സ് എന്നിവയുൾപ്പെടെ നിരവധി ജനപ്രിയ സിനിമകളിൽ അവർ അഭിനയിച്ചിട്ടുണ്ട്. 2017-ൽ, ഘാനയും നൈജീരിയയും തമ്മിൽ സഹകരിച്ചുള്ള സ്‌കാൻഡൽസ് എന്ന ടിവി പരമ്പരയിൽ അവർ അഭിനയിച്ചു. 2019ൽ ഹലിത എന്ന ടിവി സീരീസിലും തുടർന്ന് അസിസ്റ്റന്റ് മാഡംസ് എന്ന ടിവി സീരീസിലും അഭിനയിച്ചു. 2020ൽ ടിമിനി എഗ്ബുസൺസ് മുസ്ലീം വൈഫ് ലും അവർ അഭിനയിച്ചു.
പുറംകണ്ണികൾ
വർഗ്ഗം:1994-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ഫെർഡിനാൻഡ് കർഷ്
Ferdinand Anton Franz Karsch അഥവാ ഫെർഡിനാൻഡ് കർഷ് (2 സെപ്റ്റംബർ 1853, Münster – 20 ഡിസംബർ 1936, ബെർലിൻ) ഒരു  ജർമ്മൻ ചിലന്തി ശാസ്ത്രജ്ഞനും, പ്രാണിപഠനശാസ്ത്രജ്ഞനും  നരവംശശാസ്ത്രജ്ഞനും ആയിരുന്നു.
ഒരു ഭിഷ്വഗരന്റെ മകനായിരുന്ന അദ്ദേഹം ബെർലിനിലെ Friedrich Wilhelm University-ൽനിന്നും വിദ്യ അഭ്യസിക്കുകയും 1877-ൽ gall wasp-നെക്കുറിച്ചു ഒരു ലേഖനം പ്രസിദ്ധീകരിച്ചു. 1878 മുതൽ 1921 വരെ അദ്ദേഹം ബെർലിനിലെ Museum für Naturkunde-ന്റെ പരിപാലകനായി. 1873 -1893 കാലയളവിൽ അദ്ദേഹം Westphalia-യിലെ ചിലന്തികളുടെ പട്ടിക പ്രസിദ്ധീകരിച്ചു. അദ്ദേഹം ആഫിക്ക, ചൈന, ജപ്പാൻ എന്നിവടങ്ങളിൽനിന്നും മ്യൂസിയത്തിൽ ശേഖരിച്ചിരുന്നു ജീവികളെക്കുറിച്ചും ധാരാളമായിട്ടെഴുതി.
മൃഗങ്ങളിലും പ്രാകൃതമനുഷ്യരിലും ഉള്ള സ്വവർഗ്ഗലൈംഗികതയെക്കുറിച്ചും അദ്ദേഹം എഴുതി. പൗരസ്ത്യ സമൂഹങ്ങളെക്കുറിച്ചു 1906-ൽ Das Leben der gleichgeschlechtliche Kulturvölker - Ostasiaten: Chinesen, Japanese, Korea എന്ന പ്രബന്ധവും ആഫ്രക്കൻ, ഏഷ്യൻ, അമേരിക്കൻ, ആസ്ട്രേലിയൻ സമൂഹങ്ങളെക്കുറിച്ചു 1911-ൽ Das Leben der gleichgeschlechtliche Naturvölker എന്ന പ്രബന്ധവും പ്രസിദ്ധീകരിച്ചു.. അദ്ദേഹം താൻ ഒരു സ്വവർഗപ്രണയി ആണെന്നു പരസ്യമാക്കിയാണ് ബെർലിനിൽ ജീവിച്ചത്.
കൃതികൾ
Wikispecies (see below) provides a list of and links to digitised papers by Karsch
കർത്താർ സിംഗ് സരാഭ
ഇന്ത്യയിലെ സ്വാതന്ത്ര്യ സമരസേനാനിയായിരുന്നു പഞ്ചാബ് സ്വദേശിയായ കർത്താർ സിംഗ് സരഭ. ഗദ്ദർ പാർട്ടിയുടെ മുഖപത്രമായ ഗദ്ദർ പത്രം  പഞ്ചാബി ഭാഷയിൽ പുറത്തിറക്കിയത് കർതാർ സിംഗാണ്.
1896 മേയ് 26നു പഞ്ചാബിലെ ലുധിയാന ജില്ലയിൽ സാരാഭ എന്ന ഗ്രാമത്തിലെ ഗ്രെവാൾ ജാട്ട് സിഖ് കുടുംബത്തിലെ മംഗൾ സിംഗിന്റെ പുത്രനായാണ് കർത്താർ സിങ് സാരഭ ജനിച്ചത്. അദ്ദേഹത്തിന് 15 വയസ്സായ സമയത്ത് മാതാപിതാക്കൾ അമേരിക്കയിൽ ജോലിക്കായി പോകുകയും അദ്ദേഹത്തെയും കപ്പലിൽ ഒരുമിച്ച് കൊണ്ടുപോകുകയും ചെയ്തു. അക്കാലത്ത് വലിയ നിയന്ത്രണങ്ങളും പരിശോധനകളുമാണ് ഇന്ത്യാക്കാർക്ക് അമേരിക്കയിലേക്കുള്ള യാത്രയിൽ നേരിടേണ്ടി വന്നത്. യൂറോപ്യയിൽ നിന്നും മറ്റുമുള്ള യാത്രക്കാർക്ക് വളരെ ലളിതമായ പരിശോധനകളും മറ്റുമാണുണ്ടായിരന്നത്. ഇന്ത്യാക്കാർ ബ്രിട്ടീഷുകാരുടെ അടിമകളായതിനാലാണ് ഇത്തരത്തിലുള്ള സമീപനം നേരിണ്ടിവരുന്നതെന്നാണ് ഇതേപ്പറ്റി സഹയാത്രികനോട് സംസാരിച്ചപ്പോൾ സാരഭയോട് ലഭിച്ച മറുപടി. ഈ സംഭാഷണം സാരഭയെ വല്ലാതെ സ്വാധീനിച്ചു. സാരഭ സഞ്ചരിച്ച കപ്പൽ അമേരിക്കയിലെ തുറമുഖമായ സാൻഫ്രാൻസിസ്കോയിൽ 1912 ന് എത്തിച്ചേർന്നു. ബർക്കിലിയിലെ കാലിഫോർണിയ സർവ്വകലാശാലയിൽ വിദ്യാർത്ഥിയായി ചേർന്ന സാരഭ കാലിഫോർണിയ സെൻട്രൽ താഴ്വരയിൽ പഴം ശേഖരിക്കുന്ന ഭാഗിക ജോലിക്കും പോകുവാൻ തുടങ്ങി.
ഇതിനിടയിൽ കർത്താർ സിംഗ് ലാലാ ഹർദയാലിനെ പരിചയപ്പെടുകയും ഗദ്ദർ പാർട്ടിയുടെ പ്രവർത്തനങ്ങളിൽ സജീവമാകുകയും ചെയ്തു. ഒന്നാം ലോകമഹായുദ്ധകാലത്ത് വിപ്ലവത്തിനായി ഇന്ത്യയിലെത്തിയ കർത്താറിനെതിരെ ഒന്നാം ലാഹോർ ഗൂഢാലോചനകേസ് എന്ന് പ്രസിദ്ധമായ ഗൂഢാലോചന കുറ്റം ചുമത്തുകയും 1915 നവംബർ 16-ന് തൂക്കിലേറ്റുകയും ചെയ്തു.
പുറത്തേക്കുളള കണ്ണികൾ
വർഗ്ഗം:ഇന്ത്യൻ വിപ്ലവകാരികൾ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:20-ആം നൂറ്റാണ്ടിലെ വധശിക്ഷകൾ
ഓൾഡ‍് ഗോവ
ഇന്ത്യയിലെ ഗോവ സംസ്ഥാനത്തിലെ വടക്കേ ഗോവ ജില്ലയിൽ സ്ഥിതിചെയ്യുന്ന ചരിത്രപ്രധാനമായ ഒരു നഗരമാണ് പഴയ ഗോവ. 15-ാം നൂറ്റാണ്ടിൽ ബീജാപൂർ സുൽത്താന്മാരാണ് ഈ നഗരം പണികഴിപ്പിച്ചത്. 16-ാം നൂറ്റാണ്ടുമുതൽ 18-ാം നൂറ്റാണ്ടിന്റ അന്ത്യത്തിൽ പ്ലേഗ് ബാധമൂലം നഗരം ഉപേക്ഷിക്കുന്നതുവരെ പോർച്ചുഗീസ് ഇന്ത്യയുടെ തലസ്ഥാനമായിരുന്നു ഈ നഗരം. പോർച്ചുഗീസുകാർ വിവിധ ഭൂഖണ്ഡങ്ങളിൽ കച്ചവടം നടത്തിയിരുന്ന കാലത്ത് ഏതാണ്ട് 2,00,000 പേർ ഈ നഗരത്തിൽ താമസിച്ചിരുന്നു. ഈ നഗരത്തിന്റെ അവശിഷ്ടങ്ങളെ യുനെസ്കോ ലോകപൈതൃക പദ്ധതിയിൽ പെടുത്തിയിട്ടുണ്ട്. ഗോവയുടെ തലസ്ഥാനമായ പനാജിയിൽ നിന്ന് 10 കിലോമീറ്റർ കിഴക്കായാണ് ഓൾഡ് ഗോവ നഗരാവശിഷ്ടങ്ങൾ സ്ഥിതിചെയ്യുന്നത്.
പേരിനു പിന്നിൽ
വിശുദ്ധനായ ഡോർ ഹോയിനിയാചി റോട്ടിയുടെ സ്മരണാർത്ഥം 1960കളിൽ പുറത്തിറക്കിയ ഒരു കൊങ്ങിണി മാസികയുടെ വിലാസത്തിലാണ് ഓൾഡ് ഗോവ എന്ന പേര് ആദ്യം ഉപയോഗിച്ചത്. ഓൾഡ് ഗോവ എന്ന സ്ഥലം പ്രചാരത്തിലില്ലാതിരുന്നതിനാൽ അയച്ച കത്തുകളെല്ലാം അയച്ചയാൾക്ക് തന്നെ തിരിച്ചുവന്നതായി മാസികയുടെ ദീർഘകാല എഡിറ്ററും പ്രശസ്ത ഗോവൻ ചരിത്രകാരനുമായ പരേതനായ പഡ്രേ മൊറെനോ ഡിസൂസ എസ്ജെ രേഖപ്പെടുത്തിയിട്ടുണ്ട്.
വില്ലേജിലെയും പഞ്ചായത്തിലെയും രേഖകളിൽ ഈ നഗരത്തിന്റെ പേര് സെ-ഓൾഡ് ഗോവ എന്നാണെങ്കിലും തപാലാപ്പീസിലും ആർക്കിയോളജിക്കൽ സർവ്വേ ഓഫ് ഇന്ത്യയും വെല്ഹ ഗോവ എന്നപേരാണുപയോഗിക്കുന്നത്.
ചരിത്രം
പതിനഞ്ചാം നൂറ്റാണ്ടിൽ മണ്ഡോവി നദിയുടെ തീരത്ത് ഒരു ചെറിയ് തുറമുഖമായാണ് ബീജാപ്പൂർ സുല്ത്താന്മാർ ഈ നഗരം സ്ഥാപിച്ചത്. കുറച്ചകലെ തെക്കുഭാഗത്ത് സ്ഥിതിചെയ്യുന്ന ഗോവപുരി എന്ന തുറമുഖത്തിന് പകരമായാണ് ഈ തുറമുഖം ഉണ്ടാക്കിയത്. ഗോവപുരി കഡംബ രാജാക്കന്മാരും വിജയനഗര രാജാക്കന്മാരും ഉപയോഗിച്ചിരുന്നു. ആദിൽ ഷാഹിയുടെ ഭരണകാലത്ത് ഓൾഡ് ഗോവ ബീജാപ്പൂരിന്റെ രണ്ടാം തലസ്ഥാനമായിരുന്നു. ഷാഹിയുടെ കൊട്ടാരവും മോസ്ക്കുകളും അമ്പലങ്ങളും ഈ നഗരത്തിലായിരുന്നു സ്ഥിതിചെയ്തിരുന്നത്. പിന്നീട് ഈ നഗരം പോർച്ചുഗീസുകാർ പിടിച്ചെടുത്തു. 1510 മുതൽ ഇവിടം പോർച്ചുഗീസ് ഇന്ത്യയുടെ ഭരണസിരാകേന്ദ്രമായിരുന്നു. 1759ൽ വൈസ്രോയിയുടെ വസതി ഇവിടെനിന്നും ഭാവി തലസ്ഥാനമായ പഞ്ജിമിലേക്ക് മാറ്റി.
ഓൾഡ് ഗോവയിലെ പള്ളികൾ
വിവിധ കോൺഗ്രിഗേഷനുകളിൽ നിന്നുള്ള പള്ളികൾ ഓൾഡ്ഗോവയിലുണ്ട്. ഗോവ ആർച്ച് ബിഷപ്പിന്റെ ഇരിപ്പിടമായ സേ കത്തീഡ്രൽ, സെന്റ് ഫ്രാൻസിസ് അസ്സീസ്സിയുടെ പള്ളി, എസ്. കെറ്റാനുയുടെ പള്ളി, സെന്റ് ഫ്രാൻസിസ് സേവ്യറിന്റെ തിരുശേഷിപ്പ് സൂക്ഷിച്ചിരിക്കുന്ന ബസലിക്ക ബോം ജീസസ് എന്നിവ അവയിൽ പ്രധാനപ്പെട്ടവയാണ്.
ചിത്രശാല
വർഗ്ഗം:ഗോവയുടെ ചരിത്രം വർഗ്ഗം:വടക്കേ ഗോവയിലെ നഗരങ്ങൾ വർഗ്ഗം:ഗോവയിലെ പട്ടണങ്ങൾ
എസ്തർ ഡബ്ല്യു. ടെയ്‌ലർ
'''എസ്തർ ഡബ്ല്യു. ടെയ്‌ലർ''' (ജീവിതകാലം: ഏപ്രിൽ 16, 1826 - ഓഗസ്റ്റ് 9, 1904) ഒരു അമേരിക്കൻ ഫിസിഷ്യനും ന്യൂ ഇംഗ്ലണ്ടിലെ ആദ്യകാല വനിതാ ഫിസിഷ്യൻമാരിൽ ഒരാളുമായിരുന്നു.
ജീവചരിത്രം
എസ്തർ വുഡ്മാൻ കോൾബി 1826 ഏപ്രിൽ 16 ന് ന്യൂ ഹാംഷെയറിലെ സാൻബോൺടണിൽ ജനിച്ചു. എബനേസർ, സാലി കോൾബി എന്നിവരായിരുന്നു അവരുടെ മാതാപിതാക്കൾ. മാതാപിതാക്കൾക്ക് എട്ട് കുട്ടികൾ ജനിച്ചുവെങ്കിലും പെൺകുട്ടികളിൽ ഡോ. എസ്തർ, മസാച്യുസെറ്റ്സിലെ ബോസ്റ്റണിലുള്ള ഒരു സഹോദരിയായ ഡോ. സാറാ എ കോൾബി എന്നീ രണ്ടുപേർ മാത്രമേ ശൈശവത്തെ അതിജീവിച്ചുള്ളു.
ജന്മനാട്ടിലെ പൊതുവിദ്യാലയങ്ങളിലും സാൻബോൺടൺ അക്കാദമിയിലുമാണ് ടെയ്‌ലർ വിദ്യാഭ്യാസം നേടിയത്. പൊതുവിദ്യാലയങ്ങളിൽ അധ്യാപനത്തിനായി കുറച്ച് സമയം ചെലവഴിച്ച ശേഷം, ബോസ്റ്റണിലുള്ള തന്റെ സഹോദരനെ സന്ദർശിച്ച അവർ ലൈഫ് ഇൻഷുറൻസ് ബിസിനസിൽ ഏർപ്പെട്ടിരുന്ന എൻ.എഫ്. ടെയ്‌ലറെ 1846 ജനുവരി 25-ന് വിവാഹം കഴിച്ചു. അവർക്ക് വഷ്തി കോൾബി ടെയ്‌ലർ (ബി. 1847) എന്ന ഒരു പെൺകുട്ടി ജനിച്ചു.
1855-ൽ, മിസ്റ്റർ ടെയ്‌ലറും കുടുംബവും മിനസോട്ടയിലേക്ക് താമസം മാറി, അവിടെ അവർ കുറച്ച് വർഷങ്ങൾ ചെലവഴിച്ചു. ആഭ്യന്തരയുദ്ധകാലത്ത് 1862-ലെ ഡക്കോട്ട യുദ്ധം പൊട്ടിപ്പുറപ്പെട്ടതിനുശേഷം, അവർ ഇല്ലിനോയിയിലെ ഫ്രീപോർട്ടിലേക്ക് പോകുകയും, അവിടെ മിസിസ് ടെയ്‌ലർ മെഡിസിൻ പഠിക്കാൻ തീരുമാനിക്കുകയും ചെയ്തു. ഭർത്താവിൻറെ സഹായത്തോടെ വിദ്യാഭ്യാസം ആരംഭിച്ച അവരുടെ സമഗ്രമായ മെഡിക്കൽ വിദ്യാഭ്യാസം നേടാനുള്ള ശ്രമങ്ങളിൽ മകളുടെ പൂർണ്ണ സഹകരണവും പിന്തുണയും ഉണ്ടായിരുന്നു. അവൾ ഇല്ലിനോയിയിലെ ഷിക്കാഗോയിലെ ഹാനിമാൻ മെഡിക്കൽ കോളേജിൽ ചേരുകയും അവിടെനിന്ന് 1872 ഫെബ്രുവരി 22-ന് ഓണേർസോടെ ബിരുദം നേടുകയും ചെയ്തു.
1873-ൽ അമേരിക്കൻ ഇൻസ്റ്റിറ്റ്യൂട്ട് ഓഫ് ഹോമിയോപ്പതിയിൽ ചേർന്നു. 1875-ൽ അവർ ഇല്ലിനോയിയിലെ ഹോമിയോപ്പതിക് സ്റ്റേറ്റ് മെഡിക്കൽ സൊസൈറ്റിയിലും അതേ വർഷം തന്നെ അമേരിക്കൻ ഇൻസ്റ്റിറ്റ്യൂട്ട് ഓഫ് ഹോമിയോപ്പതിയിലും അംഗത്വം നേടി. 1879-ൽ ഷിക്കാഗോയിലെ ഹോമിയോപ്പതിക് മെഡിക്കൽ കോളേജിൽ നിന്ന് ഒരു ഡിപ്ലോമ നേടി. ഇല്ലിനോയിസിലെ ഫ്രീപോർട്ടിൽ പരിശീലനത്തിനായി താമസിച്ചു.
1880 ഒക്‌ടോബർ വരെ ഇല്ലിനോയിയിലെ ഫ്രീപോർട്ടിൽ അവൾ ഒരു വിപുലമായ പരിശീലനം ആസ്വദിക്കുകയും, ആ സമയത്ത് ബോസ്റ്റണിലേക്ക് പോയി സഹോദരിയോടൊപ്പം താമസിക്കുകയും ചെയ്തു. 1881-ൽ അവർ മസാച്ചുസെറ്റ്സിലെ ഹോമിയോപ്പതിക് സ്റ്റേറ്റ് മെഡിക്കൽ സൊസൈറ്റിയിൽ അംഗമായി. 1903-ൽ ആരോഗ്യം മോശമായപ്പോൾ ജോലി ഉപേക്ഷിക്കാൻ നിർബന്ധിതയായി.
സ്വകാര്യ ജീവിതം
ഡോട്ടേർസ് ഓഫ് അമേരിക്കൻ റവലൂഷൻ എന്ന സംഘടനയിൽ ടെയ്‌ലർ അംഗമായിരുന്നു.
1903-ൽ തന്റെ പരിശീലനം ഉപേക്ഷിച്ച ശേഷം, ടെയ്‌ലർ മസാച്ചുസെറ്റ്‌സിലെ ബ്രൂക്ക്‌ലൈനിലെ മകൾ വഷ്തി (മിസ്സിസ് ചാൾസ് എഫ്. ഗുഡ്‌ഹ്യൂ) യ്‌ക്കൊപ്പം താമസിച്ചു. 1904 ഓഗസ്റ്റ് 5-ന് ഗുഡ്‌ഹ്യൂസിന്റെ വേനൽക്കാല വസതിയിൽ ആയിരുന്നപ്പോൾ ടെയ്‌ലർക്ക് പക്ഷാഘാതം പിടിപെടുകയും പിന്നീട്, വെറും നാലു ദിവസത്തെ ജീവിതമേ ബാക്കിയുണ്ടായിരുന്നുള്ളു. എസ്തർ ഡബ്ല്യു. ടെയ്‌ലർ 1904 ഓഗസ്റ്റ് 9-ന് അന്തരിച്ചു. മരണ സമയത്ത് ഭർത്താവും മകളും ജീവിച്ചിരുന്നു.
എനെർജിയ
എനെർജിയEnergia (Russian: Энергия, Energiya, "Energy") ശക്തികൂടിയ ഒരു സോവിയറ്റ് റോക്കറ്റ് ആയിരുന്നു. ബുറാൻ സ്പേസ് ഷട്ടിലിന്റെ ബൂസ്റ്റർ സംവിധാനവും ഇതായിരുന്നു. എൻ പി ഒ ഇലക്ട്രോപ്രിബോർ ആയിരുന്നു ഇത് രൂപകൽപ്പന ചെയ്തത്. എനെർജിയയ്ക്ക് 4 സ്ട്രാപ്പ് ഓൺ ബൂസ്റ്റേഴ്സ് ഉണ്ടായിരുന്നു. 4 അറകളുള്ള RD-170 എഞ്ചിൻ മണ്ണെണ്ണയോ എൽ ഒ എക്സോ കത്തിക്കുന്നു. ഇതിലെ മദ്ധ്യഭാഗത്തുള്ള 4 അറകളുള്ള RD-0120 (11D122) എഞ്ചിനുകളിൽ ദ്രവ ഹൈഡ്രജനോ എൽ ഒ എക്സോ കത്തിക്കുന്നു.
അവലംബം
വർഗ്ഗം:ബഹിരാകാശ വിക്ഷേപണ വാഹനങ്ങൾ
രാജസൂയയാഗം
ശ്രേഷ്ഠരാജവംശങ്ങളിലെ മഹാരാജാക്കന്മാർ രാജ്യാഭിഷേക സമയത്തു അനുഷ്ഠിക്കുന്ന ഒരു യാഗമാണ്‌ രാജസൂയം. ഈ യാഗം അനുഷ്ഠിക്കുന്ന വ്യക്തി, ഗോത്രത്തിലെ ഏറ്റവും തലമുതിർന്ന ഭരണാധികാരിയും, ഭൂമണ്ഡലത്തിലെ മറ്റെല്ലാ രാജാക്കളെയും സൈന്യബലം കൊണ്ടും, അർത്ഥം കൊണ്ടും, ആൾബലം കൊണ്ടും ജയിച്ചവനായിരിക്കേണ്ടത് ആവശ്യമാണ്‌. ഒരേ സമയം ഒരേ കുലത്തിലെ രണ്ടുപേർക്ക് ഈ യാഗം നടത്താനാകില്ല. ഈ യാഗം നടത്തിയ ആൾക്ക് മുകളിലായി മറ്റൊരു രാജാവുണ്ടാകുന്നതല്ല. അതാണ്‌ ഈ യാഗത്തിന്റെ സവിശേഷത. ഹരിശ്ചന്ദ്രൻ, മരുത്തൻ തുടങ്ങിയവർ ഈ യാഗം അനുഷ്ഠിച്ചിട്ടുണ്ട്. പിന്നീടുള്ളത് പാണ്ഡവരിൽ മൂത്തവനായ യുധിഷ്ഠിരൻ ആണ്.
രാജസൂയം നടത്തുന്നവൻ ആദ്യം സൈന്യങ്ങളെ അയച്ചു ദിഗ്വിജയം നടത്തണം. അത്തരത്തിൽ സർവ്വരാജാക്കളെയും ജയിച്ചു അവരിൽ നിന്നും ധനം കപ്പമായി വാങ്ങി ഖജനാവ് കുമിച്ചു കൂട്ടണം. ആ ധനമുപയോഗിച്ചു വിവിധതരം യാഗാദികളും, ദാനാദി സൽക്കർമ്മങ്ങളും ചെയ്യേണ്ടതായിട്ടുണ്ട്. ഇഷ്ട്ടിയാഗം, പശുയാഗം, സോമയാഗം, സൗത്രാമണി,ദർവ്വി ഹോമം തുടങ്ങിയവ ഇതിൽ പ്രധാനമാണ്. സൌത്രാമണി വളരെയധികം ചെലവ് വരുന്നതും, വളരെയധികം സമയമെടുക്കുന്നതുമായ ഒരു കർമ്മമാണ്. ഇതിൽ 129 ഇഷ്ടിയാഗങ്ങളും, 2 പശുയാഗങ്ങളും, 7 ദർവ്വി ഹോമങ്ങളും, 6 സോമയാഗങ്ങളും ഉൾക്കൊള്ളുന്നു.
രാജസൂയത്തിൽ പുരോഹിതന്മാർക്ക് നൽകേണ്ടതായ ചില അസാധാരണമായ ദക്ഷിണകളുമുണ്ട്. സ്വർണ്ണം പതിച്ച രണ്ടു കണ്ണാടികൾ അധ്വര്യുവിനു നൽകണം. ഉദ്ഗാതാവിനു സ്വർണ്ണമാല, ഹോതാവിനു രുക്മം [ഇത് ഒരുതരം സ്വർണ്ണാഭരണമാണ്], പ്രതിഹർത്താവിനും, പ്രസ്തോതനും ഓരോ കുതിര, ബ്രഹ്മന് ഗർഭിണികളായ 12 പശുക്കൾ, മൈത്രാവരുണന് ഒരു മച്ചിപ്പശു, ബ്രാഹ്മണാച്‌ഛംസിക്ക് ഒരു കാള, നേഷ്ടനും പോതനും ഓരോ ഇരട്ട വസ്ത്രം, അച്‌ഛാവാകന് ഒരു വണ്ടി നിറച്ചു യവധാന്യം, അഗ്നീത്തിനു ഒരു കാള എന്നിവയാണ് വിശേഷമായ ദക്ഷിണകൾ.
രാജാധികാരം സ്വീകരിക്കുന്ന അനുഷ്ഠാനമായ രാജസൂയം, വളരെ സങ്കീർണ്ണമായ യാഗമാണ്. ഇത് അനുഷ്ഠിക്കുവാൻ രണ്ടു വർഷത്തോളം [കൃത്യമായി പറഞ്ഞാൽ 27 മാസങ്ങൾ] സമയം ആവശ്യമാണ്. പവിത്രം എന്ന "അഗ്നിഷ്ടോമ യാഗം" കൊണ്ടാണ് രാജസൂയം തുടങ്ങുന്നത്. രാജാഭിഷേകം ഉൾക്കൊള്ളുന്ന അഭിഷേചനീയം എന്ന ഉക്ഥ്യമാണ് അടുത്തയിനം. ഇതും ഒരു സോമയാഗമാകുന്നു. ദശപേയം എന്ന മറ്റൊരുതരം സോമയാഗവും തുടർന്ന് വരുന്നുണ്ട്. 10 ഋത്വിക്കുകൾ സോമരസം കുടിക്കുന്നത് കൊണ്ടാണ് ദശപേയം എന്ന പേര് വന്നത്. തുടർന്ന് ഒരു വർഷത്തോളം ചെറിയ ചെറിയ യാഗങ്ങളുണ്ട്. അതിനു ശേഷം കേശവപനീയം എന്ന അതിരാത്രയാഗം ചെയ്യേണ്ടതുണ്ട്. പേര് സൂചിപ്പിക്കുന്നതുപോലെ ഇതിൽ "ക്ഷൗരം" ഒരു അംഗമാണ്. ഒരു മാസത്തിനു ശേഷം വ്യുഷ്ടിദ്വിരാത്രം എന്ന രണ്ടു ദിവസം വേണ്ടി വരുന്ന ഒരു ചടങ്ങു അനുഷ്ഠിക്കണം. വീണ്ടും ഒരു മാസത്തെ ഇടവേളയ്ക്കു ശേഷമായി ക്ഷത്രധൃതി എന്ന അഗ്നിഷ്ടോമയാഗം ചെയ്യണം. ക്ഷത്രധൃതിയിൽ രാജാധികാരം സ്വീകരിക്കലാണ് പ്രധാനം. അമിതമായ സോമപാനത്തിനു പ്രായശ്ചിത്തമായാണ് സൗത്രാമണി എന്ന മഹായാഗം ചെയ്യുന്നത്. സൗത്രാമണി 3 മാസത്തോളം നീണ്ടു നിൽക്കുന്നു. അവസാനമായി ഒരാൾക്ക്‌ "അഗ്രപൂജ" നല്കുക എന്നൊരു ചടങ്ങുണ്ട്. കുലത്തിലെ ഏറ്റവും ശ്രേഷ്ഠനും ജ്ഞാനിയും യോഗ്യനുമായ ആൾക്കാണിത് നല്കുന്നത്. അതോടെ രാജസൂയം സമാപിക്കുന്നു.
യുധിഷ്ഠിരന്റെ രാജസൂയം
യുധിഷ്ഠിരന്റെ രാജസൂയം ഏറ്റവും മഹനീയമായ ഒന്നായിരുന്നുവെന്ന് വ്യാസൻ വർണ്ണിക്കുന്നുണ്ട്. ഈ യാഗത്തിൽ അദ്ദേഹത്തിന്റെ ശത്രുക്കളായ കൌരവർ പോലും സംബന്ധിച്ചിരുന്നു. ദുര്യോധനനു പോലും ഓരോ ചുമതലകൾ നല്കിയിരുന്നു. ഈ യാഗത്തിന്റെ മാഹാത്മ്യത്താൽ യുധിഷ്ഠിരന് രാജാക്കന്മാർക്കിടയിൽ പ്രഥമസ്ഥാനം ലഭിക്കുകയുണ്ടായി. പിതാവായ പാണ്ഡുവിന്റെ നിർദ്ദേശം നാരദമുനി വഴി അറിഞ്ഞാണ് അദ്ദേഹം ഈ യാഗം നടത്തിയത്. യുധിഷ്ഠിരന്റെ രാജസൂയത്തിൽ അഗ്രപൂജ നൽകിയത് ശ്രീകൃഷ്ണനായിരുന്നു. ഭീഷ്മരുടെ നിർദ്ദേശമനുസരിച്ചാണ് ഇങ്ങനെ നല്കിയത്.
യുധിഷ്ഠിരൻ മുന്നേ ഈ യാഗം അനുഷ്ഠിച്ചത് കൊണ്ടാണ് ദുര്യോധനന് ഇത് ചെയ്യാൻ സാധിക്കാതെ പോയത്.
==യുധിഷ്ഠിരന്റെ രാജസൂയ യജ്ഞത്തിന് വേണ്ടിവന്നിരുന്ന സ്വർണ്ണം കൊണ്ടുവന്നത് ഹിമാലയ പർവ്വതത്തിൽ കൈലാസ ശിഖരത്തിനടുത്ത് മരുത്തന്റെ രാജസൂയത്തിനു ശേഷം സൂക്ഷിച്ചു വെച്ചിരുന്ന നിധിശേഖരത്തിൽ നിന്നാണെന്ന് മഹാഭാരതത്തിൽ പരാമർശിക്കുന്നു. (അശ്വേധം അദ്ധ്യായം -63 പദ്യം 24 )==
പുറത്തേക്കുള്ള കണ്ണികൾ
വർഗ്ഗം:യാഗങ്ങൾ വർഗ്ഗം:മഹാഭാരതം
മിർണ മേനോൻ
പ്രധാനമായും തമിഴ്, മലയാളം സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് മിർണ മേനോൻ എന്ന സ്റ്റേജ് നാമത്തിൽ അറിയപ്പെടുന്ന അധിതി മേനോൻ. 2016-ൽ പുറത്തിറങ്ങിയ പട്ടത്താരി എന്ന തമിഴ് ചിത്രത്തിലൂടെ സിനിമയിൽ അരങ്ങേറ്റം കുറിച്ച അവർ സിദ്ദിഖിന്റെ ബിഗ് ബ്രദറിലൂടെ (2020) മലയാള സിനിമയിൽ അരങ്ങേറ്റം കുറിച്ചു.
വിവാഹവുമായി ബന്ധപ്പെട്ട കുറ്റകൃത്യങ്ങൾ
വിവാഹവുമായി ബന്ധപ്പെട്ട് ധാരാളം കുറ്റകൃത്യങ്ങൾ നടന്നു വരുന്നുണ്ട്. ഇതിൽ ഏറിയ പങ്കും സ്ത്രീകൾക്കെതിരെയുള്ള കുറ്റകൃത്യങ്ങളാണ്. വ്യഭിചാരം, ബഹുഭാര്യത്വവും ബഹു ഭർത്തൃത്വവും, സ്ത്രീധന പീഡനം, സ്ത്രീധന കൊലപാതകം, സതി അനുഷ്ടിക്കൽ,ശൈശവ വിവാഹവും അതോടപ്പമുള്ള കുറ്റകൃത്യങ്ങൾ, ഗാർഹിക പീഡനങ്ങൾ, ദുരഭിമാന കൊല, ഊരു വിലക്ക്, തട്ടിക്കൊണ്ടു പോകൽ,  ബലാൽസംഗം തുടങ്ങീ ധാരാളം കുറ്റ കൃത്യങ്ങൾ റിപ്പോർട്ട് ചെയ്യപ്പെടുന്നുണ്ട്. ഇത്തരം കുറ്റകൃത്യങ്ങൾ തടയുക എന്ന ലക്ഷ്യത്തോടെ  ധാരാളം നിയമങ്ങളും പാസ്സാക്കുകയും  ചെയ്തിട്ടുണ്ട്. മാറുന്ന സാഹചര്യങ്ങൾക്കനുസരിച്ച് പുതിയവ ഉൾപ്പെടുത്തി പ്രത്യേക നിയമനിർമ്മാണങ്ങളും ഉണ്ടാക്കുവാനുള്ള തയ്യാറെടുപ്പിലാണ്. .
ഇന്ത്യൻ ശിക്ഷാനിയമത്തിലെ വിവാഹവുമായി ബന്ധപ്പെട്ട കുറ്റകൃത്യങ്ങൾ
വിവാഹം സംബന്ധിച്ചുള്ള കുറ്റകൃത്യങ്ങൾ ഇന്ത്യൻ പീനൽ കോഡിലെ അദ്ധ്യായം 20-ൽ 493 മുതൽ 498 ഉൾപ്പെടെയുള്ള വകുപ്പുകളിൽ ഉൾക്കൊള്ളിച്ചിരിക്കുന്നു.
കപട വിവാഹം വഴി കബളിപ്പിച്ച് സഹവസിക്കൽ
കപട വിവാഹം വഴി സ്ത്രീകളെ കബളിപ്പിച്ച് അവരുമായി സഹവസിക്കുകയും ലൈംഗിക ബന്ധത്തിലേർപ്പെടുകയും ചെയ്യുന്നത് ഇന്ത്യൻ ശിക്ഷാ നിയമത്തിലെ 493-)0 വകുപ്പ് പ്രകാരമുള്ള കുറ്റകൃത്യമാണ്. താൻ നിയമാനുസരണം വിവാഹം കഴിച്ചിട്ടില്ലാത്ത ഒരു സ്ത്രീയെ അപരകാരം അവൾ വിവാഹം കഴിച്ചിട്ടുണ്ടെന്നു വിശ്വസിക്കുവാനും ആ വിശ്വാസത്തോട് കൂടി തന്നോടൊപ്പം ഭാര്യാ ഭർത്താക്കന്മാരെപ്പോലെ സഹവസിക്കുവാനോ, ലൈംഗിക ബന്ധത്തിലേർപ്പെടുവാനോ ഇടയാക്കുകയും ചെയ്ത് കബളിപ്പിക്കുന്ന ഏതൊരു പുരുഷനും പത്ത് വർഷം വരേ തടവ് ശിക്ഷ ലഭിക്കാവുന്നതും കൂടാതെ പിഴയൊട് കൂടിയതുമായ ശിക്ഷയ്ക്ക് അർഹനാണ് .ഈ വകുപ്പ് പ്രകാരമുള്ള കുറ്റകൃത്യത്തിനു ജാമ്യം ലഭിക്കാത്തതും രാജിയാക്കുന്നതിനു വ്യവസ്ഥയില്ലാത്തതും ആകുന്നു. ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതിക്ക് വിചാരണ ചെയ്യാവുന്നതാണ്.
ബഹുഭാര്യത്വവും ബഹുഭർത്തൃത്വവും (Bigamy)
ഭർത്താവോ ഭാര്യയോ ജീവിച്ചിരിക്കുമ്പോൾ മറ്റൊരു വിവാഹം കഴിക്കുന്നത് 7 വർഷം വരെ തടവും കൂടാതെ പിഴ ശിക്ഷയും ലഭിക്കാവുന്ന കുറ്റമാണ്. ഈ വകുപ്പ് ജാമ്യം അനുവദിക്കാവുന്നതും, കോഗ്നിസബിൾ അല്ലാത്തതും, ആദ്യ വിവാഹത്തിലെ പങ്കാളിയുടെ അനുമതിയോടെ ഒത്തു തീർപ്പാക്കാവുന്നതുമാണ്. താഴെപറയുന്ന സന്ദർഭങ്ങളിൽ രണ്ടാം വിവാഹം കുറ്റകരമല്ല.
മുസ്ലിം ഭർത്താവിന്റെ കാര്യത്തിൽ, ഒരേ സമയം നാല് ഭാര്യമാർ അനുവദിക്കുന്ന ശരീഅത്ത് നിയമം ഉള്ളതുകൊണ്ട് അവർ ബഹുഭാര്യത്വത്തിനു ഈ നിയമപ്രകാരം കുറ്റകരമാവുകയില്ല. എന്നാൽ ഇക്കാര്യം മുതലെടുത്ത് ആദ്യ ഭാര്യയെ നിയമപരമായി ഒഴിവാക്കാതെ ഇസ്ലാം മതത്തിലേക്ക് മതം മാറിയതായി കാണിച്ച്, പുനർവിവാഹം ചെയ്യുന്ന ധാരാളം കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. ഇത്തരത്തിൽ ഒരു ഹിന്ദു ഭർത്താവ് ആദ്യഭാര്യയിൽ നിന്ന് നിയമാനുസരണം വിവാഹമോചനം നേടാതെ, ഇസ്ലാം മതം സ്വീകരിച്ച് മറ്റൊരു വിവാഹം നടത്തിയാൽ രണ്ടാം വിവാഹം അസാധുവാണെന്നും ബഹുഭാര്യാത്വത്തിനുള്ള ശിക്ഷയ്ക്ക് വിധേയാണെന്നും ബഹുമാനപ്പെട്ട സുപ്രീം കോടതി വിധിക്കുകയുണ്ടായി.
പിന്നീട് വിവാഹം കഴിച്ചയാളിൽ നിന്നും മുൻ വിവാഹം ഒളിപ്പിച്ചു വച്ച്കൊണ്ട് ചെയ്യുന്നത്
രണ്ടാമതു വിവാഹം കഴിച്ചയാളിൽ നിന്നും ആദ്യത്തെ വിവാഹം മറച്ചു വച്ചുകൊണ്ട് ബഹുഭാര്യത്വമോ ബഹുഭർതൃത്വമോ ചെയ്യുന്ന ആൾക്ക്, പത്തുവർഷത്തോളം തടവു ശിക്ഷ ലഭിക്കാവുന്നതും കൂടാതെ പിഴ ശിക്ഷയ്ക്കും കൂടി അർഹനാകുന്നതാണ്. ഈ കുറ്റകൃത്യം ജാമ്യം ലഭിക്കാവുന്നതും എന്നാൽ ഒത്തുതീർക്കുന്നതിനു വ്യവസ്ഥയില്ലാത്തതുമാണ്.
നിയമാനുസൃതമായ വിവാഹം കൂടാതെ വഞ്ചനാപൂർവ്വം വിവാഹചടങ്ങ് നടത്തുന്നത്
താൻ നിയമപ്രകാരം വിവാഹിതനാകുന്നില്ല എന്നറിഞ്ഞുകൊണ്ട് വഞ്ചനപൂർവ്വമായോ ചതിയായോ ചടങ്ങ് നിർവ്വഹിക്കുന്ന ഏതൊരാളും ഏഴു കൊല്ലം വരേയുള്ള തടവിനു ശിക്ഷിക്കപ്പെടുന്നതും കൂടാതെ പിഴ ശിക്ഷയ്ക്കും കൂടി അരഹനാണ്. ജാമ്യം അനുവദിക്കാവുന്ന കുറ്റവും കൂടാതെ കോഗ്നിസിബൾ അല്ലാതതും ഒന്നാം ക്ലാസ് മജിസ്ട്രേറ്റിനു വിചാരണ നടത്താവുന്നതാണ്. എന്നാൽ കേസ് രാജിയാക്കുന്നതിനു വ്യവസ്ഥയില്ല.
വ്യഭിചാരം ( Adultery )
ഒരു സ്ത്രീ മറ്റൊരാളുടെ ഭാര്യയാണെന്നറിഞ്ഞുകൊണ്ടോ, അല്ലെങ്കിൽ അപ്രകാരം വിശ്വസിക്കുവാൻ ഉതകുന്ന കാരണങ്ങൾ ഉള്ളപ്പോഴോ, ആ സ്ത്രീയുടെ ഭർത്താവിന്റെ സമ്മതമോ മൗനാനുവാദമോ ഇല്ലാതെ, ബലാൽസംഗകുറ്റമാകാത്ത ലൈംഗിക വേഴ്ച നടത്തുന്നതിനെ വ്യഭിചാരം എന്നു പറയുന്നു. ഈ കുറ്റകൃത്യത്തിനു അഞ്ചു കൊല്ലം വരെ തടവോ പിഴയോ രണ്ടും കൂടിയോ ലഭിക്കുന്നതാണ്. എന്നാൽ ഈ വകുപ്പ് പ്രകാരം, സ്ത്രീ ഒരു സഹായിയാണെങ്കിൽ പോലും സ്ത്രീയെ ശിക്ഷിക്കാൻ പാടുള്ളതല്ല. ഈ വകുപ്പ് പ്രകാരമുള്ള കുറ്റം കോഗ്നൈസബിൾ അല്ലാത്തതും ( വാറന്റില്ലാതെ അറസ്റ്റ് ചെയ്യാൻ പാടില്ലാത്തത് ) ജാമ്യം അനുവദിക്കാവുന്നതും ഒന്നാം ക്ലാസ് മജിസ്ട്രേറ്റിനു വിചാരണ നടത്താവുന്നതുമാണ്. എന്നാൽ രാജിയാക്കുന്നതിനു വ്യവസ്ഥയില്ല. എന്നാൽ വ്യഭിചാരത്തിൽ തുല്യ പങ്കാളിയായ സ്ത്രീക്കെതിരെ കുറ്റം നിലനിൽക്കാത്തതു പല കോണുകളിൽ നിന്നും വിമർശനത്തിനടയാക്കിയിട്ടുണ്ട്. ഭരണ ഘടന ഉറപ്പ് നൽകുന്ന, നിയമത്തിനു മുമ്പിൽ എല്ലാവരും തുല്യരാണെന്ന തത്ത്വത്തിന്റെ ലംഘനമാണെന്നു കാണിച്ച് ബഹുമാനപ്പെട്ട കോടതിയിൽ ഹരജി കൊടുക്കുകയുണ്ടായെങ്കിലും, സ്ത്രീകളുടെ പ്രത്യേക അവസ്ഥ പരിഗണിച്ച് അവരെ ഇതിന്റെ ശിക്ഷയിൽ നിന്നും ഒഴിവാക്കുന്നതിൽ ഭരണഘടനാ ലംഘനമില്ല എന്നും വിധിക്കുകയുണ്ടായി.
വിവാഹിതയെ വശീകരിച്ച് കൂട്ടിക്കൊണ്ടുപോകുന്നതും തടഞ്ഞ് വെയ്ക്കുന്നതും
ഒരു സ്ത്രീ മറ്റൊരാളുടെ ഭാര്യയണെന്നറിഞ്ഞുകൊണ്ടോ, അപ്രകാരം വിശ്വസിക്കുവാൻ കാരണമുള്ളപ്പോഴോ, ആ സ്ത്രീയെ അവരുടെ ഭർത്താവിൽ നിന്നോ, അവരുടെ സംരക്ഷകരിൽ നിന്നോ, മറ്റാരെങ്കിലുമായി അവർക്ക് അവിഹിതബന്ധം ഉണ്ടാക്കണമെന്നുള്ള ഉദ്ദേശ്യത്തോട് കൂടി, കൂട്ടിക്കൊണ്ട് പോകുകയോ വശീകരിച്ച് കൊണ്ട്പോകുകയോ അല്ലെങ്കിൽ ആ ഉദ്ദേശ്യത്തോട് കൂടി ആ സ്ത്രീയെ ഒളിപ്പിച്ച് വെയ്ക്കുകയോ തടഞ്ഞ് വെയ്ക്കുകയോ ചെയ്യുന്ന ഏതൊരാളും ഈ വകുപ്പ് പ്രകാരം കുറ്റം ചെയ്യുന്നതാണ്. രണ്ട് കൊല്ലം വരേ തടവോ പിഴയോ അല്ലെങ്കിൽ രണ്ടും കൂടിയോ ശിക്ഷ ലഭിക്കുന്നതാണ്. ജാമ്യം അനുവദിക്കാവുന്നതും കോഗ്നൈസബിൾ അല്ലാത്തതുമാണ്. ഒന്നാം ക്ലാസ് മജിസ്ട്രേറ്റ് കോടതിക്ക് വിചാരണ നടത്താവുന്നതാണ്.
മേൽ പറഞ്ഞ പ്രത്യേക അദ്ധ്യായത്തിനു പുറമെ ( 20- ആം അദ്ധ്യായം), ഇതുമാായി ബന്ധപ്പെട്ട് ചില വകുപ്പുകളും ഇന്ത്യൻ ശിക്ഷാ നിയമത്തിൽ ഉൾക്കൊള്ളിച്ചിട്ടുണ്ട്.. അതിൽ, സ്ത്രീധന കൊലപാതകം(Section 304 B), വിവാഹത്തിനു നിർബന്ധിക്കുവാനായുള്ള ആളപഹരണം (Section 366), വേർപിരിഞ്ഞ ഭാര്യക്കെതിരെയുള്ള ബലാൽസംഗം (Section 376 B), ഭർത്താവോ ബന്ധുക്കളോ ചെയ്യുന്ന ക്രുരതകൾ ( section 498 A) തുടങ്ങിയവ പ്രാധാന്യമർഹിക്കുന്നു.
സ്ത്രീധന മരണം ( Dowry death )
വിവാഹം നടന്ന് ഏഴു വർഷത്തിനുള്ളിൽ ഒരു സ്ത്രീക്ക് പൊള്ളൽ മൂലമോ, പരിക്ക് മൂലമോ അസ്വാഭാവികമായ സാഹചര്യത്തിൽ മറ്റെന്തെങ്കിലും വിധത്തിലോ മരണം സംഭവിക്കുകയും, ഭർത്താവോ അയാളുറ്റെ ബന്ധുക്കളോ, മരണത്തിനു തൊട്ടു മുമ്പ് അവളെ സ്ത്രീധനത്തിനു വേണ്ടിയോ സ്ത്രീധനവുമായി ബന്ധപ്പെട്ടോ ക്രൂരതയ്ക്കോ പീഡനത്തിനോ വിധേയമാക്കിയാൽ അത് സ്ത്രീധന മരണമായി കണക്കാക്കുന്നതാണ്. ആരെങ്കിലും ഈ കുറ്റം ചെയ്താൽ അയാൾക്ക് ഏഴു വർഷത്തിൽ കുറയാാത്ത കാലത്തേക്ക് തടവു ശിക്ഷ ലഭിക്കുന്നതും അത് ജീവപര്യന്തം വരെ ആകാവുന്നതുമാണ്. ഈ കുറ്റകൃത്യം ജാമ്യം ലഭിക്കാത്തതും കോഗ്ഗ്നിസിബിളും ( കോടതിയുടെ വാറണ്ടില്ലാതെ അറസ്റ്റ് ചെയ്യാവുന്ന കുറ്റം) ആകുന്നു. സെഷൻസ് കോടതിക്കാണ് വിചാരണ ചെയ്യാൻ അധികാരമുള്ളത്. . കേസ് രാജിയാക്കാൻ വ്യവസ്ഥയില്ല.
വിവാഹം കഴിപ്പിക്കുന്നതിനും മറ്റും സ്ത്രീയെ തട്ടിക്കൊണ്ടുപോകൽ
സ്ത്രീയുടെ അവളുടെ ഇഷ്ടത്തിനെതിരായി അവളെ വിവാഹം കഴിപ്പിക്കുന്നതിനോ അവിഹിത ബന്ധത്തിനു നിർബ്ബന്ധിക്കുന്നതിനോ പ്രലോഭിപ്പിക്ക്പ്പെടുകയോ ചെയ്യുന്നതിനോ അല്ലെങ്കിൽ അവൾ അവിഹിത ബന്ധത്തിനു നിർബന്ധിക്കപ്പെടുവാനോ പ്രലോഭിപ്പിക്കപ്പെടുവാൻ സാധ്യതയുണ്ടെന്നറിഞ്ഞു കൊണ്ട് അവളെ തട്ടിക്കൊണ്ട് പോകുന്നത് ശിക്ഷാർഹമാണ്. പത്ത് കൊല്ലം വരെ തടവു ശിക്ഷ ലഭിച്ചേക്കാവുന്നതാണ്. ഈ കുറ്റകൃത്യം ജാമ്യം ലഭിക്കാത്തതും കോഗ്ഗ്നിസിബിളും ( കോടതിയുടെ വാറണ്ടില്ലാതെ അറസ്റ്റ് ചെയ്യാവുന്ന കുറ്റം) ആകുന്നു. സെഷൻസ് കോടതിക്കാണ് വിചാരണ ചെയ്യാൻ അധികാരമുള്ളത്. . കേസ് രാജിയാക്കാൻ വ്യവസ്ഥയില്ല.
വേർപിരിഞ്ഞ ഭാര്യയുടെ മേൽ നടത്തുന്ന ബലാൽസംഗം
വേർപിരിഞ്ഞു കഴിയുന്ന തന്റെ ഭാര്യയുമായി അവളുറ്റെ സമ്മതമില്ലാതെ ലൈംഗിക വേഴ്ച നടത്തുന്നത് കുറ്റകരവും അയാൾക്ക് രണ്ട് വർഷത്തിൽ കുറയാത്തതും ഏഴു വർഷത്തിൽ കൂടാത്തതുമായ കാലത്തേക്ക് ശിക്ഷിക്കപ്പെടുന്നതും കൂടാതെ പിഴയും കൊടുക്കേണ്ടതാണ്. ഈ കുറ്റകൃത്യം ഇരയുടെ പരാതിയിന്മേൽ കോടതിയുടെ വാറണ്ടില്ലാതെ അറസ്റ്റ് ചെയ്യാവുന്ന കുറ്റം ആകുന്നു. സെഷൻസ് കോടതിക്കാണ് വിചാരണ ചെയ്യാൻ അധികാരമുള്ളത്. ജാമ്യം അനുവദിക്കാവുന്ന കുറ്റമാണ്.
ഭർത്താവിന്റെയോ ബന്ധുക്കളുടെയോ ക്രൂരത
ക്രൂരത എന്താണെന്നു ഈ വകുപ്പിൽ വിശദീകരിച്ചിട്ടുണ്ട്. സ്ത്രീയെ ആത്മഹത്യയിലേക്ക് നയിക്കാനോ അവളുടെ ജീവനോ അവയവങ്ങൾക്കോ ആരോഗ്യത്തിനോ ഗുരുതരമായ പരിക്കോ അപായമോ ഉണ്ടാവാൻ സാധ്യതയുള്ള മനഃപൂർവ്വമായുള്ള ഏത് നടപടികളും ക്രൂരതയാണ്. കൂടാതെ ഭർത്താവിന്റെ അന്യായമായ ആവശ്യം നേരിടുന്നതിനായി ഭാര്യ യോടൊ അവളുമായി ബന്ധപ്പെട്ട മറ്റാരെങ്കിലോടോ ഏതെങ്കിലും വസ്തുവോ വിലപിടിപ്പുള്ള മറ്റെന്തെങ്കിലും വസ്തുവോ ആവശ്യപ്പെട്ടുകൊണ്ട് പീഡിപ്പിക്കുന്നതും അല്ലെങ്കിൽ അത്തരം അന്യായമായ അവശ്യം നിറവേറ്റാത്തതിന്റെ പേരിൽ പീഡിപ്പിക്കുന്നതും ക്രൂരതയാണ്.
ഇതും കാണുക
വർഗ്ഗം:ഇന്ത്യയിലെ നിയമങ്ങൾ വർഗ്ഗം:ക്രിമിനൽ നിയമങ്ങൾ വർഗ്ഗം:ഇന്ത്യൻ ശിക്ഷാ നിയമം
കോമൾ കോത്താരി
ഒരു ഇന്ത്യൻ നാടോടി കലാകാരനും ശാസ്ത്രീയ ഗായകനുമായിരുന്നു കോമൾ കോത്താരി.
കരിയർ
കോത്താരിയുടെ ഗവേഷണത്തിന്റെ ഫലമായി നാടോടിക്കഥകളുടെ നിരവധി മേഖലകളെക്കുറിച്ചുള്ള പഠനം വികസിപ്പിച്ചെടുത്തു. പ്രത്യേകിച്ചും, സംഗീതോപകരണങ്ങൾ, വാമൊഴി പാരമ്പര്യങ്ങൾ, പാവകളി എന്നിവയുടെ പഠനത്തിന് അദ്ദേഹം സംഭാവനകൾ നൽകി.
ലംഗ, മംഗനിയാർ നാടോടി സംഗീതത്തിന്റെ രക്ഷാധികാരി കൂടിയായിരുന്നു അദ്ദേഹം. രണ്ടാമത്തേത് 'ഭിക്ഷാടകർ' എന്ന് വിവർത്തനം ചെയ്യപ്പെടുന്നു. നിലവിൽ മെരാസിയെ അപകീർത്തിപ്പെടുത്തുന്ന പദമായി ഉപയോഗിക്കുന്നു. അവ ആദ്യമായി റെക്കോർഡുചെയ്യുകയും അവരുടെ പരമ്പരാഗത പ്രദേശങ്ങളിൽ നിന്ന് ഷെമിനെ സഹായിക്കുകയും ചെയ്തത് അദ്ദേഹമാണ്. അതിനായി 'പ്രേരണ' എന്ന മാസികയും അദ്ദേഹം സ്ഥാപിച്ചു.
രാജസ്ഥാനി നാടോടിക്കഥകളും കലകളും സംഗീതവും രേഖപ്പെടുത്തുന്ന സ്ഥാപനമായ രാജസ്ഥാനിലെ ബോറുണ്ട ഗ്രാമത്തിൽ വിജയദാൻ ദേതയ്‌ക്കൊപ്പം രൂപയാൻ സൻസ്ഥാൻ സ്ഥാപിച്ച കോത്താരി തന്റെ കരിയറിന്റെ ഭൂരിഭാഗവും രാജസ്ഥാൻ സംഗീത നാടക അക്കാദമിയിലാണ് ചെലവഴിച്ചത്. 2004 ഏപ്രിലിൽ കാൻസർ ബാധിച്ച് അദ്ദേഹം മരിച്ചു.
പാരമ്പര്യം
അദ്ദേഹത്തിന്റെ എത്‌നോമ്യൂസിക്കോളജി പ്രവർത്തനത്തെക്കുറിച്ചുള്ള 1979-ലെ ഒരു ഡോക്യുമെന്ററി ചിത്രവും അദ്ദേഹത്തിന്റെ ജീവിതത്തെയും സൃഷ്ടികളെയും കുറിച്ചുള്ള കോമൾ ഡാ എന്ന പേരിൽ മറ്റൊരു ചിത്രവും ഇപ്പോൾ കൊളംബിയ യൂണിവേഴ്സിറ്റി ലൈബ്രറിയിൽ സൂക്ഷിച്ചിരിക്കുന്നു.
പുറംകണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ ഫോക്‌ലോറിസ്റ്റുകൾ വർഗ്ഗം:1929-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
അന്ന അസ്‌ലൻ
റൊമാനിയൻ ജീവ ശാസ്ത്രജ്ഞയും ഭിഷഗ്വരയും ആണ് അന്ന അസ്‌ലൻ (Romanian pronunciation: [ˈana asˈlan]; 1 ജനുവരി 1897 – 20 മെയ് 1988). പ്രോക്കേയ്ൻ എന്ന മരവിപ്പിക്കാൻ ഉപയോഗിക്കുന്ന മരുന്നിന്റെ വാർധ്യക്യത്തെ ചെറുക്കാൻ ഉള്ള കഴിവ് കണ്ടെത്തിയത് ഇവരാണ്. റൊമാനിയയിൽ വാർദ്ധക്യകാല രോഗങ്ങളെക്കുറിച്ചുള്ള പഠനം നടത്തുന്ന വൈദ്യശാസ്‌ത്രശാഖയായ ജെറിയാട്രിക്സ് മേഖലയിൽ വലിയ സംഭാവനകൾ നൽകിയ വ്യക്തികത്വം ആണ് അന്ന. ലോകത്തിലെ തന്നെ ആദ്യത്തെ ഇൻസ്റ്റിറ്റ്യൂട്ട് ഇവർ ആണ് തുടങ്ങിയത് ൧൯൫൨, ലോകാരോഗ്യ സംഘടന അഗീകാരം ഉള്ള ഒന്നാണ് ഇത്.
അവാർഡുകൾ
നിരവധി അന്താരാഷ്ട്ര അവാർഡുകൾ ഇവരുടെ ഗവേഷണത്തിന് കിട്ടിയിട്ടുണ്ട്, ചുരുക്കം ചിലവ അടിയിൽ ചേർക്കുന്നു.
ഇതും കാണുക
വർഗ്ഗം:ജീവശാസ്ത്രജ്ഞർ വർഗ്ഗം:1897-ൽ ജനിച്ചവർ
എലിസബത്ത് ഗിൽബെർട്ട്
എലിസബത്ത് എം ഗിൽബെർട്ട് (ജനനം ജൂലൈ 18, 1969) നോവലിസ്റ്റ്‌, ഉപന്യാസക,ജീവചരിത്രകാരി,ചെറുകഥാകൃത്ത്,ഓർമ്മകുറിപ്പ് രചനകാരി എന്നി നിലയിൽ പ്രസിദ്ധയായ അമേരിക്കൻ എഴുത്തുകാരിയാണ്, ഇവരുടെ ഏറ്റവും ശ്രെദ്ധിക്കപ്പെട്ട ഈറ്റ്,പ്രേ,ലവ്(eta,pray,love) എന്ന കൃതി തുടർച്ചയായി 199 ആഴ്ചകൾ ന്യൂ യോർക്ക്‌ ടൈംസ്‌ ബെസ്റ്റ് സെല്ലെർ ലിസ്റ്റിൽ ഉണ്ടായിരുന്നു. പിന്നീടു ഈ കൃതി ഇതേ നാമത്തിൽ സിനിമയാക്കുകയുണ്ടായി.
വ്യക്തി ജീവിതം
ഒരു കെമിക്കൽ എന്ജിനീയരുടെ മകളായി ജൂലൈ 18, 1969 നു യു എസിലെ വാട്ടെര്ബുര്രി(Waterbury),കനെക്ട്ടികറ്റ് (Connecticut) എന്ന സ്ഥലത്താണ് എലിസബത്ത് ഗിൽബെർട്ട് ജനിച്ചത്.ഇവരുടെ മാതാവ്‌ ഒരു നഴ്സായിരുന്നു. ഇവരുടെ ഏക സഹോദരി കാതെറിൻ ഗിൽബെർട്ട് മർഡോക് ( Catherine Gilbert Murdock) ചരിത്രകാരിയും നോവലിസ്റ്റും ആണ്. ഗിൽബെർട്ട് വളർന്നത് കനെക്ട്ടികറ്റ് (Connecticut)ലെ ലിച്ഫീൽഡിലെ(Litchfield) ഒരു ക്രിസ്മസ് ട്രീ ഫമിലായിരുന്നു. ഇവരുടെ കുടുംബം അയൽവാസികൾ ഇല്ലാതെ ഒറ്റക്കാണ് കഴിഞ്ഞിരുന്നത്. ഇവരുടെ വീട്ടിൽ ടി വി യോ മറ്റു വിനോദ ഉപാധികൾ ഒന്നുമുണ്ടായിരുന്നില്ല, അത് കൊണ്ട് തന്നെ ഗിൽബെർട്ട് സഹോദരിമാർ ചെറുപ്പത്തിലേ വായനയോട്‌ ഇഷ്ടമുള്ളവരായി മാറി.
പത്ര പ്രവർത്തനം
“ഒരു അമേരിക്കൻ എഴുത്തുകാരിയുടെ അരങ്ങേറ്റം”  (Debut of an American writer) എന്ന തലക്കെട്ടിൽ എസ്കൊയറ് (Esquire) മാഗസിൻ 1993ൽ ഇവരുടെ പിൽഗ്രിംസ്(Pilgrims)  എന്ന ചെറുകഥ പ്രസിദ്ധീകരിച്ചു. ഗിൽബെർട്ട് ആയിരുന്നു നോർമൻ മൈലെറിൻ(Norman Mailer) ശേഷം ആദ്യമായി പ്രഥമ രചന എസ്കൊയറ് (Esquire) മാഗസിനിൽ പ്രസിദ്ധീകരിക്കപ്പെടുന്ന ചെറുകഥാകൃത്ത്. ഇത് പിന്നീടു സ്പിൻ(SPIN) ജി ( GQ), ദി ന്യൂയോർക്ക്‌ ടൈംസ്‌ മാഗസിൻ(The New York Times Magazine), Allure,റിയൽ സിമ്പിൾ( Real Simple), ട്രാവെൽ+ലയ്ശർ(Travel + Leisure) തുടങ്ങിയ മാഗസിനുകളിൽ സ്ഥിരമായ മാധ്യമ പ്രവർത്തന ജോലിയിലേക്ക് നയിച്ചു.
ദി ലാസ്റ്റ് അമേരിക്കൻ മാൻ: യൂസ്ടസ് കാണവേ ഈസ്‌ നോട്ട് ലൈക്‌ എനി മാൻ യു ഹാവ് എവെർ മേറ്റ് (The Last American Man: Eustace Conway is Not Like Any Man You've Ever Met..	) എന്ന 1998ലെ GQ മാഗസിനിൽ വന്ന ലേഖനം പിന്നീടു പ്രകൃതി വാദിയുടെ ജീവച്ചരിത്രമായി പ്രസിദ്ധീകരിച്ചു .ഇത് പിന്നീടു ദേശിയ പുസ്തക അവാർഡിന് പരിഗണിക്കപെട്ടു.GQ മാഗസിനിൽ തന്നെ 2000ൽ ടോം വില്ലിംസിന്റെ ജീവകഥയായി എഴുതിയ ദി ഘോസ്റ്റ് (the Ghost) എന്ന രചന മാഗസിൻ രചനകളുടെ ബഹുമതിയിൽ ഉൾപ്പെട്ടിട്ടുണ്ടായിരുന്നു.
പുസ്തകങ്ങൾ
ഗില്ബെർട്ടിന്റെ ദി പിലിഗ്രിംസ്(the piligrims) എന്ന ചെറുകഥാ സമാഹാരമാണ് പുസ്തകരൂപത്തിൽ ആദ്യമായി പ്രസിദ്ധീകരിച്ചത്. 1997ൽ ഹഫ്ട്ടൻ മിഫ്ഫ്ലിൻ (Houghton Mifflin) ആണ് ഇത് പുറത്തിറക്കിയത്. ഇത് പുഷ്കാര്ട്ട് പ്രൈസ്(pushcart prize) നേടുകയുണ്ടായി. പെൻ/ഹെമിംഗ് വെ അവാർഡിന് ഈ കൃതി അന്ത്യ ഘട്ടം വരെ പരിഗണിക്കപെട്ടിരുന്നു. 2000ൽ ഹഫ്ട്ടൻ മിഫ്ഫ്ലിൻ (Houghton Mifflin) തന്നെ പ്രസിദ്ധീകരിച്ച സ്റ്റെര്ൻ  മാൻ(stern man) എന്ന നോവലാണ്‌ അടുത്തതായി പുറത്തിറങ്ങിയത്. ന്യൂ യോർക്ക്‌ ടൈംസ്‌ ശ്രെദ്ധിക്കപെട്ട പുസ്തകമായി ഇതിനെ തിരഞ്ഞെടുത്തിരുന്നു. ആധുനിക പ്രകൃതിവാദിയായ യുസ്ടസ് കന്വയുടെ( Eustace Conway) ജീവചരിത്രം 2002ൽ ഇവർ പ്രസിദ്ധീകരിച്ചു. ദേശിയ പുസ്തക അവാർഡിന് ഈ കൃതി പരിഗണിക്കപെട്ടിരുന്നു.
നോവലുകൾ
•	സ്റ്റേൺ മാൻ (2000) ജീവചരിത്രം:- •	ദി ലാസ്റ്റ് അമേരിക്കൻ മാൻ (2002)
അവലംബം
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:1969-ൽ ജനിച്ചവർ വർഗ്ഗം:ജൂലൈ 18-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ന്യൂയോർക്ക് യൂണിവേഴ്സിറ്റിയിലെ പൂർവ്വ വിദ്യാർത്ഥികൾ
എഡ്വേർഡ് നാസിഗ്രി മഹാമ
ഘാനയിലെ ഒരു മെഡിക്കൽ ഡോക്ടറും രാഷ്ട്രീയക്കാരനുമാണ് എഡ്വേർഡ് നാസിഗ്രി മഹാമ (ജനനം 15 ഏപ്രിൽ 1945).
ആദ്യകാല ജീവിതവും വിദ്യാഭ്യാസവും
1945-ൽ സുമ്‌നിബോമ (വടക്കൻ ഘാന) ഗ്രാമത്തിൽ ജനിച്ച മഹാമ, 1953 മുതൽ 1959 വരെ നലേരിഗു പ്രൈമറി ആൻഡ് മിഡിൽ സ്‌കൂളിൽ പഠിച്ചു. തുടർന്ന് 1961 മുതൽ 1965 വരെ തമാലെയിലെ സെക്കൻഡറി സ്‌കൂളിൽ ചേർന്നു. ആ വർഷം അവസാനം ലെഗോണിലുള്ള ഘാന സർവകലാശാലയിൽ ചേർന്നു. 1972 ൽ മെഡിക്കൽ ബിരുദം നേടി.
വൈദ്യശാസ്ത്രം
1973 സെപ്റ്റംബറിൽ മഹാമ ഒരു മെഡിക്കൽ ഡോക്ടറായി നലേരിഗുവിലേക്ക് മടങ്ങി. നാല് വർഷത്തിന് ശേഷം അദ്ദേഹം ഘാന വിട്ട് ഇല്ലിനോയിസിലെ ചിക്കാഗോയിൽ ഒബ്സ്റ്റട്രിക്സ് ആൻഡ് ഗൈനക്കോളജി ഫിസിഷ്യനായി. ഈ കാലയളവിൽ അദ്ദേഹം നോർത്ത് വെസ്റ്റേൺ യൂണിവേഴ്സിറ്റിയിൽ ക്ലിനിക്കൽ ഇൻസ്ട്രക്ടറും ആയിരുന്നു. 1990-ൽ, ഘാന യൂണിവേഴ്സിറ്റി മെഡിക്കൽ സ്കൂളിൽ അദ്ധ്യാപകനായും അക്രയിലെ കോർലെ ബു ടീച്ചിംഗ് ഹോസ്പിറ്റലിൽ കൺസൾട്ടന്റായും മഹമ നിയമിതനായി. 1994-ൽ വെസ്റ്റ് ആഫ്രിക്കൻ കോളേജ് ഓഫ് സർജന്റെ ഫെലോ ആയി തിരഞ്ഞെടുക്കപ്പെട്ടു.
അവലംബം
വർഗ്ഗം:1945-ൽ ജനിച്ചവർ
പതിനാറ് അടിയന്തിരം
കേരളത്തിലെ ഹിന്ദുക്കൾക്കിടയിൽ ചില വിഭാഗങ്ങൾ ആചരിച്ചു വരുന്ന ഒരു ആചാരമാണ് പതിനാറ് അടിയന്തരം അഥവാ പുല കുളി അടിയന്തരം എന്നറിയപ്പെടുന്നത്. അശുദ്ധി മാറ്റി ശുദ്ധിവരുത്തുന്ന കർമ്മങ്ങളായാണ് അയിത്തം നില നിന്നിരുന്ന കാലത്ത് ഇത് ആചരിച്ചിരുന്നത് എങ്കിലും ഇന്ന് മരണശേഷമുള്ള ഒരു ആചാരമായി മാത്രമാണ് അറിയപ്പെടുന്നത്.
പേരിനു പിന്നിൽ
അയിത്ത ജാതിക്കാർ മേൽ ജാതിക്കാരിൽ നിന്ന് അകലം പാലിക്കേണ്ടതിന്റെ അളവു 16 അടിയായി നിജപ്പെടുത്തിയിരുന്നു. കൂടുതൽ താഴ്ന്ന ജാതിക്കാരനു ഇത് 32, 64 എന്നിങ്ങനെ പോയിരുന്നു. എന്തെങ്കിലും രീതിയിൽ 16 അടിയിൽ കുറവായി ഒരു അയിത്ത ജാതിക്കാരൻ വന്നാൽ ഉയർന്ന ജാതിക്കാരനു അശുദ്ധി സംഭവിക്കുന്നു ഇതിനുള്ള പരിഹാരമാണ് 16 അടിയന്തരം. ഇതിനുള്ള ചെലവ് താഴ്ന്ന ജാതിക്കാരനിൽ നിന്ന് ഈടാക്കിയിരുന്നു. ഹിന്ദുവിന് 16 ഷോടശസംസ്കാര ക്രിയകൾ ആണ് ഉള്ളതു. ഗർഭാധാനക്രിയ മുതൽ തുടങ്ങുന്ന അൻദേയേശഠി വരെ ഉള്ള പതിനാറു സംസ്കാര ക്രിയ ലോപിച്ച് 16 ാം പുലകുളി ആയി
റഫറൻസുകൾ
വർഗ്ഗം:കേരളത്തിലെ ഹൈന്ദവാചാരങ്ങൾ‎ വർഗ്ഗം:മരണാനന്തര ചടങ്ങുകൾ
തമ്മിൽ തമ്മിൽ
സാജൻ സംവിധാനം ചെയ്ത് തോമസ് മാത്യു നിർമ്മിച്ച 1985 ലെ ഇന്ത്യൻ മലയാളം ചിത്രമാണ് തമ്മിൽ തമ്മിൽ. എസ്.എൻ. സ്വാമി യുടെ കഥക്ക് കലൂർ ഡെന്നീസ് തിരക്കഥ, സംഭാഷണമൊരുക്കി ചിത്രത്തിൽ മമ്മൂട്ടി, റഹ്മാൻ, ശോഭന, തിലകൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. പൂവച്ചലി ന്റെ വരികൾക്ക് രവീന്ദ്രന്റെ സംഗീതമാണ് ചിത്രത്തിലുള്ളത് ..
പാട്ടരങ്ങ്
സംഗീതം: രവീന്ദ്രൻ വരികൾ: പൂവച്ചൽ ഖാദർ
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സാജൻ സംവിധാനം ചെയ്ത ചലച്ചിത്രങ്ങൾ വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:പൂവച്ചൽ-രവീന്ദ്രൻ ഗാനങ്ങൾ വർഗ്ഗം:Pages with unreviewed translations വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ
ഉലമ
ഇവരുടെ പ്രത്യേകതകളായി താഴെ പറയുന്നവ കണക്കാക്കുന്നു:
പ്രധാന മുസ്ലിം പണ്ഡിതർ
നേർ ശിഷ്യരുടെ ശിഷ്യർ (താബീകൾ)'
താബീകളുടെ ശിഷ്യർ (താബീ താബീകൾ) ഇമാം മാലിക്  (റ) മറ്റു പ്രമുഖ പണ്ഡിതർ.
ആധുനിക കാലത്തെ പണ്ഡിതർ,
ജീവിച്ചിരിക്കുന്നവർ
അവലംബം
വർഗ്ഗം:ഇസ്ലാമികം
ഗിബ്ബെറെല്ലിക് ആസിഡ്
സസ്യങ്ങളിലും ഫംഗസുകളിലും കാണപ്പെടുന്ന ഒരു ഹോർമോണാണ് ഗിബ്ബെറെല്ലിക് ആസിഡ് (gibberellin A3, GA, and GA3 എന്നും അറിയപ്പെടുന്നു). C19H22O6 ആണ് ഇതിന്റെ രാസസൂത്രം. ശുദ്ധീകരിക്കുമ്പോൾ, ഇത് വെള്ള മുതൽ ഇളംമഞ്ഞ നിറമുളള ഖരപദാർത്ഥമാണ്.
സാധാരണ സസ്യങ്ങൾ വലിയ അളവിൽ GA3 ഉത്പാദിപ്പിക്കുന്നു. വ്യാവസായികമായി സൂക്ഷ്മാണുക്കൾ ഉപയോഗിച്ച് ഹോർമോൺ ഉത്പാദിപ്പിക്കാൻ കഴിയും. ഗിബ്ബെരെല്ലിക് ആസിഡ് ലളിതമായ ഗിബ്ബെരെല്ലിനാണ്. ഇത് ചെടികളുടെ ഉയരവളർച്ചയെ സഹായിക്കുകയും കോശവികസനം ത്വരിതപ്പെടുത്തുകയും ചെയ്യുന്നു. ഹൈഡ്രോലൈറ്റിക് എൻസൈമുകളെ സൂചിപ്പിക്കുന്ന എംആർ‌എൻ‌എ തന്മാത്രകൾ ഉൽ‌പാദിപ്പിക്കുന്നതിന് വിത്ത് മുളയ്ക്കുന്ന കോശങ്ങളെ ജി‌എ ഉത്തേജിപ്പിക്കുന്നു. ജി‌എ വളർച്ചയെ നിയന്ത്രിക്കുന്നതിനാൽ‌, വളരെ കുറഞ്ഞ അളവിലുള്ള പ്രയോഗങ്ങൾ‌ ആഴത്തിലുള്ള സ്വാധീനം ചെലുത്തും, എന്നാൽ, കൂടിയ അളവിലെ ഉപയോഗം വിപരീത ഫലമുണ്ടാക്കും. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (March 2019)">അവലംബം ആവശ്യമാണ്  ] 1926 ൽ ജപ്പാനിലാണ് ഗിബ്ബെറെല്ലിക് ആസിഡ് ആദ്യമായി തിരിച്ചറിഞ്ഞത്. നെൽ‌ച്ചെടികളെ ബാധിക്കുന്ന ഗിബ്ബെറല്ല ഫുജികുറോയി എന്ന സസ്യ രോഗകാരിയുടെ ഉപാപചയ ഉപോൽപ്പന്നമായാണ് ഇത് ആദ്യം കണ്ടെത്തിയത്.
സസ്യവികസനത്തെ ഗിബ്ബെരെലിൻ വളരെയധികം സ്വാധീനിക്കുന്നു. അവയ്ക്ക് സസ്യകാണ്ഡം വേര് എന്നിവയുടെ ദ്രുതഗതിയിലുള്ള വളർച്ച ഉത്തേജിപ്പിക്കാനും ചില ചെടികളുടെ ഇലകളിൽ മൈറ്റോട്ടിക് വിഭജനം ഉണ്ടാക്കാനും വിത്ത് മുളയ്ക്കുന്ന നിരക്ക് വർദ്ധിപ്പിക്കാനും കഴിയും.
ഗിബ്ബെരെല്ലിക് ആസിഡ് ലബോറട്ടറി, ഹരിതഗൃഹ ക്രമീകരണങ്ങൾ എന്നിവിടങ്ങളിൽ വിത്ത് മുളപ്പിക്കാൻ  ഉപയോഗിക്കുന്നു. വ്യാവസായിക മുന്തിരിക്കൃഷിയിൽ ഒരു ഹോർമോണായി ഇത് വ്യാപകമായി ഉപയോഗിക്കപ്പെടുന്നു. വലിയ കുലകളുടെയും വലിയ മുന്തിരിയുടെയും ഉത്പാദനം, പ്രത്യേകിച്ച് വിത്ത് ഇല്ലാത്ത മുന്തിരി എന്നിവയുടെ ഉൽപാദനത്തിൽ പ്രയോജനപ്പെടുത്തുന്നു. ഒകനഗൻ, ക്രെസ്റ്റൺ താഴ്വരകളിൽ, ചെറി വ്യവസായത്തിലെ വളർച്ചാ റെഗുലേറ്ററായി ഇത് ഉപയോഗിക്കുന്നു. ക്ലെമന്റൈൻ മന്ദാരിൻ ഓറഞ്ചിൽ ഇത് ഉപയോഗിക്കുമ്പോൾ ഇത് മറ്റ് സിട്രസുകളുമായി പരാഗണം നടത്തുന്നതിനെ തടയുകയും അതുവഴി, അഭികാമ്യമല്ലാത്ത വിത്തുകളുടെ ഉത്പാദനത്തെ നിയന്ത്രിക്കുകയും ചെയ്യുന്നു. ഒരു സ്പ്രേ ആയി പൂക്കളിൽ നേരിട്ട് പ്രയോഗിക്കുന്നു. ഇത് വിത്തുരഹിത പഴങ്ങളുടെ ഉത്പാദനത്തിന് സഹായിക്കുന്നു..
അവലംബം
വർഗ്ഗം:സസ്യഹോർമോണുകൾ
മരിയ ഡെറൈസ്മെസ്
മരിയ ഡെറൈസ്മെസ് (17 ഓഗസ്റ്റ് 1828 - ഫെബ്രുവരി 6, 1894) ഒരു ഫ്രഞ്ച് എഴുത്തുകാരിയും ഫ്രീമേസണും സ്ത്രീകളുടെ അവകാശങ്ങൾക്കായുള്ള പ്രധാന പ്രഥമപ്രവർത്തകയുമായിരുന്നു.
ജീവിതരേഖ
പാരീസിൽ ജനിച്ച മരിയ ഡെറൈസ്മെസ് നഗരത്തിന്റെ വടക്കുപടിഞ്ഞാറൻ പ്രാന്തപ്രദേശത്തുള്ള പോണ്ടോയിസിലാണ് വളർന്നത്. സമ്പന്നമായ ഒരു മധ്യവർഗ കുടുംബത്തിൽ നിന്നുള്ള അവർ നല്ല വിദ്യാഭ്യാസം നേടുകയും സാഹിത്യ അന്തരീക്ഷത്തിൽ വളരുകയും ചെയ്തു. നിരവധി സാഹിത്യകൃതികൾ രചിച്ച അവർ വളരെ കഴിവുള്ള ആശയവിനിമയകാരിയെന്ന ഖ്യാതി നേടി. സ്ത്രീകളുടെ അവകാശങ്ങൾ ഉന്നമിപ്പിക്കുന്നതിൽ അവർ സജീവമായി.
1866-ൽ സൊസൈറ്റി പൗർ ലാ റെവെൻഡിക്കേഷൻ ഡു ഡ്രോയിറ്റ് ഡെസ് ഫെമ്മസ് എന്ന ഫെമിനിസ്റ്റ് സംഘം ആൻഡ്രേ ലിയോയുടെ വീട്ടിൽ കണ്ടുമുട്ടാൻ തുടങ്ങി. അംഗങ്ങളായ പോൾ മിങ്ക്, ലൂയിസ് മൈക്കൽ, എലിസ്ക വിൻസെന്റ്, എലി റെക്ലസ്, അദ്ദേഹത്തിന്റെ ഭാര്യ നോമി, Mme ജൂൾസ് സൈമൺ, കരോലിൻ ഡി ബറാവു എന്നിവരും ഉൾപ്പെടുന്നു. മരിയ ഡെറൈസ്മെസിനെ അതിൽ പങ്കെടുപ്പിക്കാൻ പ്രേരിപ്പിച്ചു.
വിശാലമായ അഭിപ്രായങ്ങൾ ഉള്ളതിനാൽ, പെൺകുട്ടികളുടെ വിദ്യാഭ്യാസം മെച്ചപ്പെടുത്തുക എന്ന വിഷയത്തിൽ ശ്രദ്ധ കേന്ദ്രീകരിക്കാൻ ഗ്രൂപ്പ് തീരുമാനിച്ചു.1870-ൽ ഡെറൈസംസ് ലിയോൺ റിച്ചറിനൊപ്പം എൽ അസോഷ്യേഷൻ പൗർ ലെ ഡ്രോയിറ്റ് ഡെസ് ഫെംസ് സ്ഥാപിച്ചു. റിച്ചറിന്റെ പേപ്പർ ലെ ഡ്രോയിറ്റ് ഡെസ് ഫെമെസിന് ഫണ്ട് നൽകാൻ അവർ സഹായിച്ചു.
പുറംകണ്ണികൾ
വർഗ്ഗം:1828-ൽ ജനിച്ചവർ വർഗ്ഗം:1894-ൽ മരിച്ചവർ
പുവ്വത്താണി
പൂവ്വത്താണി - പാലക്കാട് മലപ്പുറം ജില്ല അതിര്തികളിലായി പെര്ന്തൽമണ്ണക്കും മണ്ണാർകാടിനും ഇടയിലായി സ്ഥിതിചെയ്യുന്ന കരിങ്കല്ലത്താണി എന്നാ ഗ്രാമത്തോടു ഒരം ചേർന്ന് കിടക്കുന്ന ഒരു ഗ്രാമം. കരിങ്കല്ലത്താണി സ്കൂൾ അങ്കണത്തിൽനിന്നും തുടങ്ങുന്ന ഗ്രാമാതിര്ത്തി ചെത്തല്ലൂർ റോഡിൽ ബാങ്ക് വരെയും, അലിപ്പരമ്പ് റോഡിൽ ചോരണ്ടിക്കുളം വരെയും തൂത റോഡിൽ കൊരന്കോട് വരെയും വരെയുമാണ് വ്യാപിച്ചു കിടക്കുന്നത്. ലഘുചിത്രം
കൊഡിയാക് കരടി
ഇന്ന് ഉള്ള കരടിവർഗത്തിൽ വലിപ്പത്തിൽ രണ്ടാം സ്ഥാനം ആണ് ഇവയ്ക്ക്. യു.എസിലെ അലാസ്കയിലുള്ള കൊഡിയാക് ദ്വീപസമൂഹത്തിൽ കഴിയുന്ന ഈ തവിട്ടുനിറമുള്ള കരടി മറ്റെല്ലാ കരടി വർഗ്ഗങ്ങളിൽ നിന്നും 12,000 വർഷങ്ങൾക്ക് മുമ്പ്തന്നെ വേർപെട്ടതാണ്. ഇന്ന് (2005) 3,526- ലധികം കൊഡിയാക് കരടികളുണ്ട്.
അവലംബം
വർഗ്ഗം:കരടികൾ വർഗ്ഗം:അമേരിക്കയിലെ സസ്തനികൾ
ആന്നി ലൊറൈൻ സ്മിത്ത്
ആനി ലൊറൈൻ സ്മിത്ത് (ജീവിതകാലം: 1854 ഒക്ടോബർ 23 - സെപ്റ്റംബർ 7, 1937) ഒരു ബ്രിട്ടീഷ് ലൈക്കനോളജിസ്റ്റാണ് (ലൈക്കൻ ചെടികളെപ്പറ്റി പഠിക്കുന്ന ശാസ്ത്രജ്ഞ). ലൈക്കൻസ് (1921) എന്ന അവരുടെ പുസ്തകം നിരവധി പതിറ്റാണ്ടുകളായി ഒരു പാഠപുസ്തകമായിരുന്നു അംഗീകരിക്കപ്പെട്ടിരുന്നു. അവർ ഒരു മൈക്കോളജിസ്റ്റും ആയിരുന്നു. ബ്രിട്ടിഷ് മൈക്കോളജിക്കൽ സൊസൈറ്റിയുടെ സ്ഥാപകാംഗമായിരുന്ന ആ മഹതി രണ്ടു പ്രാവശ്യം അതിന്റെ പ്രസിഡന്റായി പ്രവർത്തിച്ചിട്ടുണ്ട്.
ജീവിതം
ലിവർപൂളിൽ ജനിച്ചെങ്കിലും, അവരുടെ കുടുംബം ഗ്രാമീണാന്തരീക്ഷമുള്ള ഡംഫ്രീസ്ഷെയറിൽ താമസിച്ചു. അവിടെ പിതാവ് വാൾട്ടർ ഗ്രെറ്റ്ന ഗ്രീനിനു ഏതാനും മൈൽ വടക്കുള്ള ഹാഫ് മോർട്ടൺ ഇടവകയിലുള്ള ഫ്രീ ചർച്ച് ഓഫ് സ്കോട് ലന്റിലെ ഒരു വൈദികൻ ആയിരുന്നു. പതോളജിസ്റ്റ് പ്രൊഫസർ ജെയിംസ് ലോർറൈൻ സ്മിത്ത് ഉൾപ്പെടെ നിരവധി കഴിവുള്ള സഹോദങ്ങൾ അദ്ദേഹത്തിനുണ്ടായിരുന്നു.
എഡിൻബറോയിലെ സ്കൂൾ കഴിഞ്ഞ് ഫ്രഞ്ച്, ജർമ്മൻ പഠിക്കാൻ വിദേശത്തേക്ക് പോയി, പിന്നീട് ഒരു ഗവർണ്ണസ്സ് ആയി മാറി. ലണ്ടൻ നഗരത്തിലേയ്ക്കു താമസം മാറ്റിയ അവർ, ഏതാണ്ട് 1888 ൽ റോയൽ കോളജ് ഓഫ് സയൻസിൽ ബോട്ടണി (സസ്യശാസ്ത്രം) പഠിക്കാൻ ആരംഭിച്ചു. രാവിലെ ക്ലാസുകൾ പോയി സയൻസ് റോയൽ കോളേജ് പഠിപ്പിച്ചിട്ടുള്ളത് ഡി.എച്ച് സ്കോട്ട് ആയിരുന്നു. ബ്രിട്ടീഷ് മ്യൂസിയത്തിൽ അവർക്ക് ജോലി ലഭ്യമായിരുന്നുവെങ്കിലും ഒരു പ്രത്യേക ഫണ്ടിൽ നിന്ന് അവൾക്ക് പണം നൽകേണ്ടിവന്നു, കാരണം അവിടെ സ്ത്രീകൾക്ക് ഔദ്യോഗിക പദവിയിലില്ലായിരുന്നു. പുതുതായി ശേഖരിച്ച ഫംഗസുകളേയും വിദേശത്തു നിന്ന് ഇറക്കുമതി ചെയ്തവയേയും അവൾ തിരിച്ചറിഞ്ഞു, ആ മ്യൂസിയത്തിൽ ക്രോപ്റ്റോഗമിക് ഹെർബറിയത്തിൽ ജോലിചെയ്തു.
1905-ൽ ലെന്നാനിയൻ സൊസൈറ്റി അംഗങ്ങൾ ആയി അംഗീകരിക്കപ്പെട്ട ആദ്യ വനിതകളിൽ ഒരാളായിരുന്നു അവൾ.
1910 ലും 1911 ലും അയർലൻഡിൽ ക്ല്യൂ ഉൾക്കടലിന്റെ പുറത്തുള്ള ക്ലേർ ഐലൻഡിൽ സ്മിത്തിന്റെ നേതൃത്വത്തിൽ ഒരു സർവ്വേ നടന്നു. ക്ലെയർ ഐലന്റ് സർവ്വെയിൽ ഐറിഷ്കാർ മാത്രമല്ല, യൂറോപ്യൻ ശാസ്ത്രജ്ഞന്മാരും പങ്കെടുത്തു. അവർ, ഈ ദ്വീപിന്റെ പ്രകൃതിചരിത്രത്തിലെ വിവിധ വശങ്ങളെപ്പറ്റി അന്വേഷിച്ചു. ഒരു പ്രത്യേക ബയോഇഗോഗ്രാഫിക് പ്രദേശം ചിത്രീകരിക്കാൻ ലക്ഷ്യമിട്ട ആദ്യത്തെ പദ്ധതിയായിരുന്നു ഇത്. 1921-ൽ, സ്മിത്ത് രേഖാചിത്രങ്ങളോടുകൂടിയ ഹാൻഡ്ബുക്ക് ഓഫ് ബ്രിട്ടീഷ് ലൈക്കൻസ് എഴുതി. എല്ലാ അറിയപ്പെടുന്ന ബ്രിട്ടീഷ് ലൈക്കൻസുകളുടെയും സഹായഗ്രന്ഥമായിരുന്നു അത്. അതേ വർഷം ലൈക്കൻസ് പ്രസിദ്ധീകരിച്ചു. അത് വളരെവേഗത്തിൽ ലൈക്കനുകളെപ്പറ്റിയുള്ള ആധികാരികമായ പാഠപുസ്തകമായി (ക്ലാസിക് ടെക്സ്റ്റ് ) ആയി മാറി.
വനിതാ വോട്ടവകാശം, സ്ത്രീകളുടെ അവകാശങ്ങൾ, സ്ത്രീമോചനം എന്നിവയ്ക്കായി അവർ പ്രവർത്തിച്ചു. അവർ വർഷങ്ങളോളം ജോലി ചെയ്തു. 1931-ൽ എഴുപത്തിയഞ്ചു വയസ്സുള്ളപ്പോൾ സിവിൽ ലിസ്റ്റ് പെൻഷൻ ലഭിച്ചു. ഇത് "ബൊട്ടാണിക്കൽ സയൻസിന് അവർ നൽകിയ സേവനം അംഗീകരിച്ചാണ്" നൽകിയത്. 1934-ൽ ഒരു ഓർഡർ ഓഫ് ദ ബ്രിട്ടീഷ് എംപയർ : "മിസ് ആനി ലൊറൈൻ-സ്മിത്ത്, FLS മൈകോളജി ആൻഡ് ലൈക്കനോളജി എന്നിവയ്ക്ക് സംഭാവനകൾ നൽകിയതിനാണ് "ലഭിച്ചത്.
1937 ലാണ് അവർ ലണ്ടനിൽ വച്ച് മരണമടഞ്ഞത്.
റെഫറൻസുകൾ
<references group="" responsive="">
ബാഹ്യ ലിങ്കുകൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:1937-ൽ മരിച്ചവർ വർഗ്ഗം:1854-ൽ ജനിച്ചവർ വർഗ്ഗം:Pages with unreviewed translations
അംഗം
പ്രാചീന ഭാരതത്തിലെ പതിനാറ് മഹാജനപദങ്ങളിൽ ഒന്നായിരുന്നു അംഗം. ചംമ്പായായിരുന്നു അംഗ ദേശത്തിന്റെ തലസ്ഥാനം. ബിഹാറിലെ മുംഗർ ജില്ലയിലാണ് ഇത് സ്ഥിതി ചെയ്യുന്നത്. അംഗരാജാവ് ഭരിച്ചിരുന്ന രാജ്യമാണ് അംഗം. ബലിയുടെ പുത്രനാണ് അംഗൻ.
ഈ രാജ്യത്തെ ഒരു രാജാവായിരുന്നു ഹൈന്ദവപുരാണമായ മഹാഭാരതത്തിൽ പ്രസ്ഥാവിച്ചിട്ടുള്ള കർണ്ണന്റെ വളർത്തച്ഛനായ അധിരഥൻ. അധിരഥൻ സൂത വംശജനാണ്. അതിനാൽ ചന്ദ്രവംശ രാജാക്കന്മാരായ ധൃതരാഷ്ട്രരുടെയും പാണ്ടുവിന്റെയും സാമന്തന്മാരെന്ന നിലയ്ക്കാണ് അവർ അംഗരാജ്യത്തു കഴിഞ്ഞു കൂടിയിരുന്നത്.
ഹസ്തിനപുരത്തിൽ പാണ്ഡവരും കൗരവരും തമ്മിൽ ആയുധപരീക്ഷ നടക്കുന്ന സമയത്ത് കൗരവപക്ഷക്കാരനായ കർണ്ണന്റെ കുലീനത്വത്തെ പാണ്ഡവർ ചോദ്യം ചെയ്തു. ആ സമയം ദുര്യോധനൻ കർണ്ണന്റെ തുണയ്ക്കെത്തുകയും, അംഗരാജ്യത്തെ സകല അധികാരങ്ങളും കർണ്ണനായി ഒഴിഞ്ഞു കൊടുക്കുകയും, കർണ്ണനെ അംഗരാജാവായി അഭിഷേകം ചെയ്യുകയും ചെയ്തു.
അവലംബം
വർഗ്ഗം:മഹാഭാരതത്തിലെ രാജ്യങ്ങൾ വർഗ്ഗം:മഹാജനപദങ്ങൾ
വാഇൽ ഹല്ലാഖ്
കൊളംബിയ യൂണിവേറിസ്റ്റിയിൽ മാനവിക വിഷയങ്ങളിലെ ഒരു പ്രൊഫസറും ഇസ്‌ലാമിക നിയമപഠന മേഖലയിലെ മുൻനിര പണ്ഡിതനുമാണ് വാഇൽ ഹല്ലാഖ്. ഇസ്‌ലാമിക നിയമമേഖലയിൽ ആധികാരികമായ ഒരു സ്ഥാനമാണ് അദ്ദേഹത്തിന്റെ പഠനത്തിനുള്ളത് എന്ന് വിലയിരുത്തപ്പെടുന്നു.
നിയമം, നിയമസിദ്ധാന്തം, തത്ത്വചിന്ത, രാഷ്ട്രീയ സിദ്ധാന്തം, യുക്തി എന്നിവ ഉൾപ്പെടെയുള്ള വിഷയങ്ങളിൽ എൺപതിലധികം പുസ്തകങ്ങളും ലേഖനങ്ങളും അദ്ദേഹം പ്രസിദ്ധീകരിച്ചിട്ടുണ്ട്. ഹല്ലാക്ക് ക്രിസ്ത്യാനിയാണെങ്കിലും 2009-ൽ ജോൺ എസ്പോസിറ്റോയും അദ്ദേഹത്തിന്റെ അവലോകന പാനലും ഹല്ലാക്കിനെ ഇസ്ലാമിക നിയമത്തെക്കുറിച്ചുള്ള ഗവേഷണത്തിനും പ്രസിദ്ധീകരണങ്ങൾക്കും ലോകത്തിലെ ഏറ്റവും സ്വാധീനമുള്ള 500 മുസ്ലിങ്ങളുടെ പട്ടികയിൽ ഉൾപ്പെടുത്തി.
അവലംബം
വർഗ്ഗം:ഇസ്ലാമികപണ്ഡിതർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പലസ്തീനിയൻ വംശജർ
യൂറോഗൈനക്കോളജി
വൈദ്യശാസ്ത്രത്തിലെ യൂറോളജിയുടെയും ഗൈനക്കോളജിയുടെയും ഒരു ശസ്ത്രക്രിയാ ഉപവിഭാഗമാണ് യൂറോഗൈനക്കോളജി.
ചരിത്രം
1893-ൽ, ഗൈനക്കോളജിസ്റ്റും പ്രഗല്ഭ യൂറോഗൈനക്കോളജിസ്റ്റുമായ ഹോവാർഡ് കെല്ലി ഒരു എയർ സിസ്റ്റോസ്കോപ്പ് കണ്ടുപിടിച്ചു, അത് ഒരു ഗ്ലാസ് പാർട്ടീഷനോടുകൂടിയ ഒരു കയ്യിൽ പിടിക്കാനാവുന്ന പൊള്ളയായ ട്യൂബ് ആയിരുന്നു. അമേരിക്കൻ സർജിക്കൽ സൊസൈറ്റി, പിന്നീട് അമേരിക്കൻ കോളേജ് ഓഫ് സർജൻസ്, 1900-ൽ ബാൾട്ടിമോറിൽ കണ്ടുമുട്ടിയപ്പോൾ, ആധുനിക യൂറോളജിയുടെ പിതാവായി കണക്കാക്കപ്പെടുന്ന ഹോവാർഡ് കെല്ലിയും ഹഗ് ഹാംപ്ടൺ യംഗും തമ്മിൽ ഒരു മത്സരം നടന്നു. തന്റെ എയർ സിസ്റ്റോസ്കോപ്പ് ഉപയോഗിച്ച്, വെറും 3 മിനിറ്റിനുള്ളിൽ കെല്ലി ഒരു സ്ത്രീ രോഗിയിൽ മൂത്രാശയ കത്തീറ്ററുകൾ കയറ്റി. യാത്ര സമയത്തിനുള്ളിൽ ഒരു പുരുഷ രോഗിയിൽ യംഗ് ഇതു ചെയ്തു. സ്ത്രീ യൂറോളജി, യൂറോഗൈനക്കോളജി എന്നീ മേഖലകളിൽ ഗൈനക്കോളജിസ്റ്റുകളും യൂറോളജിസ്റ്റുകളും തമ്മിലുള്ള സൗഹൃദ മത്സര മത്സരം ആരംഭിച്ചു. ഈ സൗഹൃദ മത്സരം പതിറ്റാണ്ടുകളായി തുടർന്നു. ആധുനിക കാലത്ത്, സ്ത്രീകളിലെ പെൽവിക് ഫ്ലോർ പ്രശ്‌നങ്ങളിൽ പ്രസവചികിത്സകർ, ഗൈനക്കോളജിസ്റ്റുകൾ, യൂറോളജിസ്റ്റുകൾ എന്നിവരുടെ പരസ്പര താൽപ്പര്യം കൂടുതൽ സഹകരണ ശ്രമത്തിലേക്ക് നയിച്ചു.
വിദ്യാഭ്യാസവും പരിശീലനവും
അടിസ്ഥാന മെഡിക്കൽ ബിരുദം നേടിയ ശേഷം ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ (OB-GYN) ബിരുദാനന്തര പരിശീലനം നേടിയ മെഡിക്കൽ പ്രൊഫഷണലുകളാണ് യുറോഗൈനക്കോളജിസ്റ്റുകൾ. ഈ സബ്‌സ്‌പെഷ്യാലിറ്റിയിൽ അക്രഡിറ്റേഷൻ/ബോർഡ് സർട്ടിഫിക്കേഷൻ നേടുന്നതിന് അവർ യൂറോഗൈനക്കോളജിയിൽ കൂടുതൽ പരിശീലനം നടത്തുന്നു. പരിശീലന പരിപാടിയുടെ ആവശ്യകതകളും കാലാവധിയും ഓരോ രാജ്യത്തിനും വ്യത്യാസപ്പെടുന്നു, എന്നാൽ സാധാരണയായി മിക്ക സ്ഥലങ്ങളിലും ഏകദേശം 2-3 വർഷമായിരിക്കും. യൂറോഗൈനക്കോളജി ഫെലോഷിപ്പ് പ്രോഗ്രാമുകൾ ചില രാജ്യങ്ങളിൽ ലഭ്യമാണ് എന്നാൽ, ഔപചാരിക അക്രഡിറ്റേഷന്റെയും സർട്ടിഫിക്കേഷന്റെയും തലങ്ങൾ ഓരോ രാജ്യത്തിനും വ്യത്യസ്തമാണ്.
യൂറോഗൈനക്കോളജി, പെൽവിക് മെഡിസിൻ, പുനർനിർമ്മാണ ശസ്ത്രക്രിയ എന്നീ മേഖലകളിൽ പ്രാക്ടീസ് ചെയ്യുന്ന പ്രൊഫഷണലുകൾക്കായുള്ള ഒരു ആഗോള സംഘടനയാണ് ഇന്റർനാഷണൽ യൂറോഗൈനക്കോളജിക്കൽ അസോസിയേഷൻ (ഐയുജിഎ). ഔപചാരിക പരിശീലന പരിപാടികൾ ഇല്ലാത്ത രാജ്യങ്ങളിൽ നിന്നുള്ള ഫിസിഷ്യൻമാർക്ക് ഫെലോഷിപ്പ് പ്രോഗ്രാമുകളുടെ ഒരു ഡയറക്ടറി പരിപാലിക്കുകയും പ്രസിദ്ധീകരിക്കുകയും ചെയ്തുകൊണ്ട് ഐയുജിഎ പരിശീലനം നൽകുന്നു. ഐയുജിഎ യൂറോഗൈനക്കോളജിസ്റ്റുകൾക്ക് ഓൺലൈനിലും നേരിട്ടും വിദ്യാഭ്യാസ അവസരങ്ങൾ നൽകുന്നു, ഈ മേഖലയ്ക്കായി പദാവലിയും സ്റ്റാൻഡേർഡൈസേഷനും വികസിപ്പിക്കുന്നു. വിദ്യാഭ്യാസത്തിലൂടെയും ഗവേഷണത്തിലൂടെയും യൂറിനറി, ബവൽ, പെൽവിക് ഫ്ലോർ എന്നിവയുടെ തകരാറുകൾ ബാധിച്ച ആളുകളുടെ ജീവിത നിലവാരം മെച്ചപ്പെടുത്താൻ ശ്രമിക്കുന്ന മറ്റൊരു ആഗോള സംഘടനയാണ് ഇൻറർനാഷണൽ കണ്ടിനൻസ് സൊസൈറ്റി (ഐസിഎസ്).
പരിശീലനത്തിന്റെ വ്യാപ്തി
ഗൈനക്കോളജിയുടെ ഒരു ഉപ-സ്പെഷ്യാലിറ്റിയായ യൂറോഗൈനക്കോളജി, ചില രാജ്യങ്ങളിൽ ഫീമെയിൽ പെൽവിക് മെഡിസിൻ, റീകൺസ്ട്രക്റ്റീവ് സർജറി എന്നും അറിയപ്പെടുന്നു. പെൽവിക് ഫ്ലോർ, ബ്ലാഡർ എന്നിവയുടെ പ്രവർത്തന വൈകല്യവുമായി ബന്ധപ്പെട്ട ക്ലിനിക്കൽ പ്രശ്നങ്ങൾ ഒരു യൂറോഗൈനക്കോളജിസ്റ്റ് കൈകാര്യം ചെയ്യുന്നു. പെൽവിക് ഫ്ലോർ ഡിസോർഡേഴ്സ് മൂത്രസഞ്ചി, പ്രത്യുത്പാദന അവയവങ്ങൾ, കുടൽ എന്നിവയെ ബാധിക്കുന്നു. സാധാരണ പെൽവിക് ഫ്ലോർ പ്രശ്നങ്ങളിൽ മൂത്രാശയ അജിതേന്ദ്രിയത്വം, പെൽവിക് അവയവങ്ങളുടെ പ്രോലാപ്സ്, മല അജിതേന്ദ്രിയത്വം എന്നിവ ഉൾപ്പെടുന്നു. പ്രസവസമയത്ത് പെരിനിയത്തിന് ആഘാതം അനുഭവപ്പെടുന്ന സ്ത്രീകളുടെ പരിചരണത്തിനും യുറോജിനക്കോളജിസ്റ്റുകൾ ഉത്തരവാദികളാണ്.
ഫീമെയിൽ യൂറോളജിയുടെ ഉപസ്പെഷ്യാലിറ്റിയിൽ ഇതുമായി ചില ക്രോസ്ഓവർ ഉണ്ട് - ഈ ഡോക്ടർമാർ സ്ത്രീ മൂത്രശങ്ക, പെൽവിക് ഓർഗൻ പ്രോലാപ്സ്, ഇന്റർസ്റ്റീഷ്യൽ സിസ്റ്റിറ്റിസ്/പിബിഎസ് എന്നിവ കൈകാര്യം ചെയ്യാൻ കൂടുതൽ പരിശീലനം നേടുന്ന യൂറോളജിസ്റ്റുകളാണ്. കൂടാതെ, മലദ്വാര അജിതേന്ദ്രിയത്വം, മലാശയ പ്രവർത്തനവുമായി ബന്ധപ്പെട്ട പെൽവിക് ഫ്ലോർ ഡിസ്ഫംഗ്ഷൻ എന്നിവയിൽ പ്രത്യേക താൽപ്പര്യമുള്ള വൻകുടൽ ശസ്ത്രക്രിയാ വിദഗ്ധരും ഉണ്ട്. യൂറോഗൈനക്കോളജിസ്റ്റുകൾ, യൂറോളജിസ്റ്റുകൾ, വൻകുടൽ ശസ്ത്രക്രിയാ വിദഗ്ധർ, പ്രായമായവരെ പരിചരിക്കുന്ന ഫിസിഷ്യൻമാർ, ഫിസിയോതെറാപ്പിസ്റ്റുകൾ എന്നിവരിൽ നിന്നുള്ള സഹകരണത്തിൽ നിന്നുള്ള ഇൻപുട്ട് ഉപയോഗിച്ച് രോഗികളുടെ പരിചരണത്തിൽ പ്രവർത്തിക്കുന്ന മൾട്ടി ഡിസിപ്ലിനറി ടീമുകളെ സമകാലിക യൂറോഗൈനക്കോളജിക്കൽ പ്രാക്ടീസ് പ്രോത്സാഹിപ്പിക്കുന്നു. സങ്കീർണ്ണമായ പ്രശ്നങ്ങളുള്ള രോഗികളുടെ പരിചരണത്തിൽ ഇത് വളരെ പ്രധാനമാണ്. മൾട്ടി ഡിസിപ്ലിനറി ടീം മീറ്റിംഗുകൾ ഈ മാനേജ്മെന്റ് പാതയുടെ ഒരു പ്രധാന ഭാഗമാണ്.
മൂത്രാശയ അജിതേന്ദ്രിയത്വവും പെൽവിക് ഫ്ലോർ പ്രവർത്തനരഹിതതത്വവും ഉള്ള സ്ത്രീകളെ യൂറോഗൈനക്കോളജിസ്റ്റുകൾ കൈകാര്യം ചെയ്യുന്നു. ഒരു യൂറോഗൈനക്കോളജിസ്റ്റ് കണ്ടേക്കാവുന്ന ക്ലിനിക്കൽ അവസ്ഥകളിൽ സ്ട്രെസ് അജിതേന്ദ്രിയത്വം, മൂത്രസംബന്ധമായ ബുദ്ധിമുട്ട്, മൂത്രസഞ്ചി വേദന, മൂത്രനാളി വേദന, യോനി അല്ലെങ്കിൽ ഗർഭാശയ പ്രോലാപ്സ്, മലമൂത്രവിസർജ്ജന തടസ്സങ്ങൾ, മലദ്വാര അജിതേന്ദ്രിയത്വം, പെരിനൈൽ പരിക്ക് എന്നിവ ഉൾപ്പെടുന്നു. വെസിക്കോവജയിനൽ അല്ലെങ്കിൽ റെക്ടോവജയിനൽ ഫിസ്റ്റുലയുള്ള സ്ത്രീകളെ വിദഗ്ധ പരിശീലനത്തോടെയും മറ്റ് സ്പെഷ്യാലിറ്റികളുമായി സംയോജിപ്പിച്ച് അവർ പരിചരിച്ചേക്കാം.
യൂറോഗൈനക്കോളജിയിൽ ചികിത്സിക്കുന്ന ചില വ്യവസ്ഥകളിൽ ഇവ ഉൾപ്പെടുന്നു:
സാധാരണയുള്ള ഡയഗ്നോസ്റ്റിക് പരിശോധനകളിലും നടപടിക്രമങ്ങളിലും ഇവ ഉൾപ്പെടുന്നു:
ലഭ്യമായ പ്രത്യേക ചികിത്സകളിൽ ഇവ ഉൾപ്പെടുന്നു:
പുറം കണ്ണികൾ
വർഗ്ഗം:സർജിക്കൽ സ്പെഷ്യാലിറ്റി വർഗ്ഗം:സ്ത്രീരോഗശാസ്ത്രം വർഗ്ഗം:യൂറോളജി
റെസ്റ്റ് (ബോഗുറേ)
1879-ൽ വില്യം-അഡോൾഫ് ബോഗുറേ വരച്ച ഒരു എണ്ണച്ചായാചിത്രമാണ് റെസ്റ്റ്. ക്ലീവ്‌ലാന്റ് മ്യൂസിയം ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു. ഒരു വൃക്ഷത്തിന്റെ തണലിൽ മക്കളോടൊപ്പം ഇരിക്കുന്ന ഒരു യുവതിയായ അമ്മയെ ഇതിൽ ചിത്രീകരിച്ചിരിക്കുന്നു. റോമിലെ സെന്റ് പീറ്റേഴ്സ് ബസിലിക്കയുടെ താഴികക്കുടം പശ്ചാത്തലത്തിൽ കാണാം. റാഫേൽ വരച്ച ഹോളി ഫാമിലി ചിത്രങ്ങൾ ഈ രചനയെ അനുസ്മരിപ്പിക്കുന്നു. ചിത്രത്തിന്റെ ചുവടെ ഇടതുവശത്ത് കലാകാരന്റെ ഒപ്പ് രേഖപ്പെടുത്തിയിരിക്കുന്നു.
കലാകാരനിൽ നിന്ന് ഈ ചിത്രം ഹിൻമാൻ ഹർ‌ബട്ട് വാങ്ങിയിരുന്നു.
അവലംബം
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
അലാസ്ക ഹൈവേ
അലാസ്ക ഹൈവേ (ഫ്രഞ്ച്: റൂട്ട് ഡി അലാസ്ക; അലാസ്ക ഹൈവേ, അലാസ്ക-കനേഡിയൻ ഹൈവേ, അല്ലെങ്കിൽ ALCAN ഹൈവേ എന്നും അറിയപ്പെടുന്നു) രണ്ടാം ലോകമഹായുദ്ധസമയത്ത് കാനഡയ്ക്കപ്പുറം യു.എസ്. സംസ്ഥാനമായ അലാസ്കയയെ തുടർച്ചയായ അമേരിക്കൻ ഐക്യനാടുകളുമായി ബന്ധിപ്പിക്കുന്നതിനുവേണ്ടി നിർമ്മിക്കപ്പെട്ടതാണ്. ഇത് ബ്രിട്ടീഷ് കൊളംബിയയിലെ ഡോസൺ ക്രീക്കിലെ നിരവധി കനേഡിയൻ ഹൈവേകളുമായുള്ള ജംഗ്ഷനിൽ നിന്ന് ആരംഭിച്ച് യൂക്കോണിലെ വൈറ്റ്‌ഹോഴ്‌സ് വഴി അലാസ്കയിലെ ഡെൽറ്റ ജംഗ്ഷനിലേക്ക് പോകുന്നു. 1942-ൽ പൂർത്തിയാകുമ്പോൾ നീളം ഏകദേശം 2,700 കിലോമീറ്റർ (1,700 മൈൽ) ആയിരുന്ന ഇതിൻറെ നീളം 2012-ൽ 2,232 കിലോമീറ്റർ (1,387 മൈൽ) മാത്രമായി ചുരുങ്ങി. ഹൈവേയുടെ പുനർനിർമ്മാണം തുടരുകയും നിരവധി ഭാഗങ്ങൾ വഴിതിരിച്ചുവിടുകയും വളവുകൾ നേരെയാക്കുകയും ചെയ്തതിൻറെ ഫലമായിരുന്നു ഇത്. 1948-ൽ ഈ ഹൈവേ പൊതുജനങ്ങൾക്കായി തുറന്നുകൊടുത്തു. ഒരു കാലത്ത് പരുക്കനും, വെല്ലുവിളി നിറഞ്ഞതുമായ പാതയെന്ന നിലയിൽ ഐതിഹാസികമായിരുന്ന ഈ ഹൈവേ ഇപ്പോൾ അതിന്റെ മുഴുവൻ നീളത്തിലും ടാർ പാകിയിരിക്കുന്നു. ബ്രിട്ടീഷ് കൊളംബിയ ഹൈവേ 97, യുക്കോൺ ഹൈവേ 1, അലാസ്ക റൂട്ട് 2 എന്നിവയാണ് ഇതിന്റെ ഘടക ഹൈവേകൾ.